CMX:n biisillä 400 000 kuuntelua Spotifyssa – tulot 50 euroa - Musiikki - Ilta-Sanomat\nUskomatonta - suomalaisbändi sai 50 euroa Spotifylta 400 000:sta kuuntelusta\nA.W. Yrjänä Ankkarockissa vuonna 2009.\nJulkaistu: 20.1.2012 8:21\nCMX-yhtye romuttaa kotisivuillaan harhaluuloja muusikoitten jättitienesteistä\nSuosikkiyhtyeen kotisivuilta löytyvällä Kysy-palstalla eräs kysyjä haluaa tietää, miksi artistit "itkevät" muun muassa piratismin takia vähentyneitä tulojaan.\nKysyjän mielestä tämä on kohtuutonta, koska pienentyneen levynmyynnin tilalle on tullut muita ansaintakanavia, kuten Spotify "runsaine korvauksineen". Kysyjä uskookin, että artistit tienaavat nykyään enemmän kuin koskaan.\nCMX:n nokkamies A.W. Yrjänähttp://www.iltasanomat.fi/haku/?search-term=A.W.%20Yrj%C3%A4n%C3%A4 äityy romuttamaan kysyjän harhaluuloja paljastamalla raakoja faktoja musiikkielämän kulisseista.\n- Spotifystä voin kertoa, että tilityksen mukaan edellisen albumimme single Linnunrata oli kuunneltu sitä kautta 400 000 kertaa. Tilitys oli kokonaista viisikymmentä euroa. Itkemättä - käyttääkseni värikästä termiäsi - voin kertoa, että näkyvätkin artistit (siis ylipäätään, ei tämä vain meitä koske) tienaavat tänä päivänä ehkä noin 20% siitä mitä tienasivat vielä kymmenen vuotta sitten, jos sitäkään.\nYrjänä paljastaa myös karut faktat levymyynnin vaikutuksesta artistien tuloihin.\n-Kymmenentuhannen kappaleen levynmyynti on nykyään ihmesaavutus. Se on myös myyntimäärä, jonka kohdalla levy alkaa muuttua investoinnista tuotoksi. Eli palkaksi. Meidän edellinen albumimme Iäti möi 10 800 kappaletta ilmestymisvuonnaan vaikka oli listaykkönen ilmestyessään. Mä sain siitä kolme tonnia rojalteja, Yrjänä valottaa.\nMyöskään keikkailemalla ei muusikko pääse rikastumaan:\n- Jos kolmensadan hengen klubi on täynnä kympin lipuilla, on bändi vielä miinuksilla kulujen vuoksi, jotka vaikkapa meillä ovat keskimäärin 4500 per keikka.\nYrjänä ei peittele asioiden nykytilasta ja harhaluuloista johtuvaa tuohtumustaan.\n- On aika ikävä kuunnella jäkätystä taholta, jotka eivät tunne tosiasioita, eivätkä niistä välitä. Me kyllä duunilla pärjätään, vituttaa vaan kun väki luulee rikkaaksi.


Rovaniemen Palloseura - Töitä on edessä, mutta Veka Pyyny raivaa tietään takaisin huipulle.\nperjantai, 02 heinäkuu 2021 12:05\nKausi 2018 oli Veka Pyynylle lupauksia täynnä. Kovia odotuksia seurasi kuitenkin kaksi vaikeampaa vuotta, mutta nyt Pyyny on jälleen valmiina näyttämään.\nSiinä tuuletuksessa vapautui paljon. Sitä hetkeä Veka Pyyny, 21, oli odottanut vuodesta 2018 lähtien.\nOttelussa Vaasan Palloseuraa vastaan RoPS hankki rajaheiton syvältä VPS:n kenttäpuoliskolta. Simo Roiha haastoi laidassa VPS-puolustajien välissä ja keskitti.\nVeka Pyyny juoksi oikea-aikaisesti tyhjään tilaan. Osuma oli Pyynyn ensimmäinen RoPS:n miesten edustusjoukkueessa.\n- Aivan välittömästi tuli mieleen oma joukkue. Maali tuli tärkeään paikkaan ja olimme taas kiinni kolmessa sarjapisteessä, Pyyny muistelee.\n- Mutta nopeasti sen tiedosti, että tämä oli nyt se ensimmäinen maali miesten edustusjoukkueessa. Tunteet olivat mukana.\nAivan ensimmäisen ottelunsa miesten edustuksessa Pyyny pelasi talven 2017 Suomen Cupissa, mutta varsinaiseksi debyytiksi voidaan laskea 1.6.2018 Veikkausliigan ottelu Helsingin Jalkapalloklubia vastaan.\nPyyny pelasi ottelussa viimeiset kolmekymmentä minuuttia ja keräsi tappiosta huolimatta valmentaja Toni Koskelan kehut.\nLoppukaudelta Pyyny keräsi joitain hajaminuutteja, mutta odotukset kaudelle 2019 olivat jo korkealla. Se kausi jäi kuitenkin kokonaan väliin pahan jalkavamman vuoksi. Vastaavasti kausi 2020 jäi tavallaan väliin koko joukkueelta.\nNyt Pyynyllä on takana pitkä ja ehjä talvikausi. Isommilta loukkaantumisilta on vältytty ja vastuuta on tullut lähes jokaisessa ottelussa.\n- Kaikkien vaikeuksien jälkeen futis tuntuu pitkästä aikaa taas todella hyvältä, Pyyny hymyilee.\n- Tällä hetkellä pystyn vain nautiskelemaan kaikesta. Suunta on ylöspäin.\nVastuuta ja minuutteja Pyyny toivookin. Vaikka nopeus ja taito ovat edelleen tallella, hän myöntää, että pari repaleista edelliskautta vaikuttivat myös pelaamiseen.\n- Viime kausi ei ollut aivan sitä, mitä itse odotin. Henkilökohtaisesti olisin toivonut enemmän peliaikaa ja isompaa roolia, Pyyny sanoo nyt.\n- Säännöllisen pelirytmin ansiosta myös päätöksentekokyky kehittyy. Opit tekemään oikeat valinnat oikeaan aikaan oikeissa paikoissa.\nPyyny uskookin, että VPS-ottelun maali laukaisi kenties sen pienen henkisen takalukon, mikä on saattanut osittain haitata sitä, ettei osumia ole tullut aikaisemmin. Hän on kuitenkin hyökkääjä, joka janoaa maaleja.\nLoppukauden tavoitteet ovat selkeät – oma läpimurto ja RoPS:n nostaminen takaisin Veikkausliigaan. Tasaisessa sarjassa ja minimaalisilla piste-eroilla kaikki on edelleen mahdollista.\nSeuraava tähtäin on luonnollisesti kansainvälisillä kentillä, mutta siihen on vielä töitä tehtävänä.\n- Loppupeleissä asia on kuitenkin suhteellisen yksinkertainen. Aina tarvitsee ripauksen tuuriakin, mutta lopulta kaikki on vain itsestä kiinni, Pyyny luottaa.\n- Minulla on luotto tähän juttuun. Räjähtävyyttä ja voimaa lisää, päättäväisyyttä viimeistelyyn, niin sitä kautta se tulee.\nRoPS ja Veka Pyyny esiintyvät seuraavan kerran Keskuskentällä sunnuntaina 4.7.2021 kello 18.30. RoPS:n vieraaksi saapuu Pietarsaaresta FF Jaro.


Kolmiokorvat: Kisat - ja keppivirheitä\nEka rata oli Mujusen Salmen agilityrata. Toinen este oli pituus ja siitä suora linja kepeille. Gibli teki keppivirheen ja myöhemmin keinun ylösmenovirheen. Kymmenen virhepistettä. Oli rata, mikä olisi pitänyt selvittää.\nToka rata oli Laitisen hyppäri, joka oli ihanan käärmemäinen kulultaan. Gibli teki jälleen keppivirheet. Ihan kuin ei olisi hahmottanut koko keppejä. Muita virheitä ei tullutkaan, mutta kepeiltä saalistettiin hylkäys. Tässäkään radassa ei ollut etukäteen ajateltuna mitään inhottavaa.\n- Ei rimojen tiputuksia\n- Hyvä A\n- Käytös kisapaikalla\nSe kulki kisoissa varovaisen oloisesti. Mietin, onko jumissa. Toisella radalla sen tassut luistivat käännöksessä soralla/kivituhkalla. Liekö oudoksunut uutta alustaa? Ajoin omalle kentälle kameran kanssa katsomaan, hyppääkö se oudosti. Siellä se oli normaali kimmoisa itsensä, hyppäsi normaalisti ja pujotteli virheittä.\nEilen tottistelin sen kanssa. Seuraamisesta on kuvakin. Sitten käytiin metsälenkillä. Lysti oli mukana.\nTunnisteet: Agi-kisat, Toko-treenit


Päivä- ja yövoide,Finnien & mustapäiden hoito,Ihotyyppi: Yves Rocher\nRated 5 out of 5 by heheiheidi Sopiva minulle! Olen löytänyt tästä parhaan rasvan rasvoittuvalle iholleni. Ja tuntuu myös että vähentää näppylöitä yms huomattavasti kasvoista. 21. heinäkuuta 2015\nRated 4 out of 5 by Kisu Toimii Ainoa löytämäni tuote, joka poistaa oikeasti finnien jättämät arvet. En tiedä miten muuten saisin ne pois ilman tätä tuotetta. Huomattavat tulokset kuitenkin näkyvät n. 1,5 - 2 viikon päästä käytön alottamisesta. 19. heinäkuuta 2015\nRated 5 out of 5 by dsirpu Pitkäaikainen luottotuote Olen käyttänyt samaa voidetta jo hyvin pitkään, enkä ole pettynyt. Sopii kuivalle iholleni, eikä kiristä eikä purista. 3. maaliskuuta 2015\nRated 5 out of 5 by Gesiane I really liked it! It dries my pimples so quickly and doesn't dry my skin! I use a quiet nice amount of product on them, on the next day they are dry and I keep using it a little longer and the blemish disappear. 24. heinäkuuta 2014\nRated 2 out of 5 by Satlin Totta kai tätäkin kokeilin, kun tuli Yvesille. Ja todellakin: siistii ihon pintaa, mutta iho jää nahkeaksi tuotteen levityksen jälkeen ja kuoriutuu pois, kuten kaikki Pure System's sarjan tuotteet, joten pitää kuivaharjata kasvot kevyesti käytön jälkeen, jotta meikki ei lohkeilisi iholta. Mutta minulla ei pitänyt 8 tuntia ihoa mattana, muutaman tunnin kuluttua iho kiilteli ikävästi. Mutta sopii nuorelle iholle varsin mainiosti. Ja huomio kaikki henkilöt, jotka rakastatte makeaa, kokeilkaapa seuraavaa: Jättäkää kaikki näkyvä sokeri pois ruokavaliostanne: Ihon pinta muuttuu kuulaan kirkkaaksi. Jos kovasti tekee mieli makeaa, korvatkaa se jollain muulla makeutusaineella. Itse olen jättänyt kaiken sokerin pois, ihoni on nykyisin näpytön ja finnitön. Ei niiinkään se rasva, vaan sokeri tekee ihosta samean. 6. maaliskuuta 2014\nFinnejä ja mustapäitä pienentävä voide lieventää myös punoitusta ja pitää ihon mattapintaisena koko päivän ajan. Käytä aamuin illoin tai vuorotellen muiden hoitotuotteiden kanssa. Koostumus on testattu ihotautilääkärin valvonnassa, ja se on asiantuntijalääkärien suosittelema.\nPutkilo: 40 ml hinta 1 l: 147,50€


Vankikuljetus kongressiin - Matka | HS.fi\nPäämääränä on kongressi Yhdysvalloissa Columbian yliopistokaupungissa. Rahat riittävät Chicagoon, jonne on tarjouslentoja. Loppumatka sujuisi junalla ja bussilla. Juhlapyhien vuoksi Chicagon rautatieasemalla on väkeä. Jonottamisen jälkeen selviää, että tilaa löytyisi vasta aamujunasta.


Loma loppui ryminällä, kun hoidimme viime viikonloppuna häiden kaikki kukat ja kukkakoristelut, joka käytännössä tarkoitti: morsius- ja heittokimppua, 4 viehettä, 4 hiuskoristetta, 15 kukka-asetelmaa, 2 taulun ja 82 servettikoristetta.\nAloitimme hommat jo edellisenä päivänä morsiuskimpusta, jonka pääväreiksi oli valittu nuden, valkoisen ja harmaanvihreä. Kimppu rakennettiin valkoisista ja nuden värisistä neilikoista, valkoisista ruusuista ja harmahtavista eukalyptuksen oksista. Sen lisäksi tehtiin erillinen, pienempi "heittokimppu. Samoihin sävyihin mätsättiin vielä sulhasen ja bestmanien neljä viehettä, joihin suihkutettiin lopuksi vettä, ja ne laitettiin minigrip pusseissa jääkaappiin yöksi. Seuraavana aamuna ne olivat kuin juuri tehtyjä!\nEhkä ajallisesti aikaa vievimmät olivat hiuskoristeet, joissa käytettiin valkoisia ruusuja ja neilikoita, roosan väristä hortensia Annabelleä, köynnöshortensiaa, heiniä, maksaruohoa ja eukalyptuksen lehtiä. Kukista käytettiin vain päät, joihin sidottiin ohuen ohutta rautalankaa kieputtaen ypärille kukkateippiä. Oksat koottiin yhteen, ja rautalanka kieputettiin hiuskamman ympärille. Lopuksi hiuskammoille tehtiin sama käsittely kuin vieheille.\nSisääntulon tervetulotaulu samoin kuin rautakehikkoon pyykkipojilla ripustettu istumajärjestyksen koristeet oli rakennettu kukkasieneen muratista hortensioista ja neilikoista. Hortensiat ja muratit ovat vielä viikonkin kuluttua voimissaan, vaikka kukkasienessä ei ollut yhtään vettä.\nVieraiden pöytiä, buffettia, baaria ja tervetulopöytää koristivat erilaiset ja eri kokoiset asetelmat. Sävyt ja käytetty materiaali olivat häiden teeman mukaisesti hillittyä valkoista, nudea ja vihertävän harmaata. Kimppuihin tukea ja lisää vihreyttä toivat maksaruohon, pionin ja varjoyrtin lehdet.\nPerjantai iltana oli väännetty sormet ja ranteet kipeinä 82 lautasliinakoristetta, joissa oli koristeheinää, rakuunaa, minttua, neilikan nuppuja ja köynnöshortensian oksia solmien kaikki yhteen pellavanarulla. Rakuuna ja minttu tuoksuivat hennosti.\nPyöreä vaasi oli "ristikoitu" teipillä, jonka avulla koristeet saatiin astiassa pystyyn veteen. Pikkuhiljaa "ristikoita" poistettiin sivuilta koristeiden valmistuessa ja astian täyttyessä. Koristeet imivät koko yön vettä itseensä ja olivat freesejä, kun ne jaettiin lautasliinojen ja nimikylttien koristeeksi juhlapaikalla.


Russia Visa Information - Finland - Finnish - All About Your Visa\nEtusivu > Tietoa viisumeista > VIISUMIHAKEMUSTEN JÄTTÄMINEN VENÄJÄN VIISUMIKESKUKSIIN:\nVIISUMIHAKEMUSTEN JÄTTÄMINEN VENÄJÄN VIISUMIKESKUKSIIN:\nUlkomaan kansalainen, jolla on kaikki Venäjän-viisumin hakemukseen vaadittavat asiakirjat, voi joko jättää asiakirjat johonkin Venäjän viisumikeskukseen ilman ajanvarausta tai lähimpään Venäjän suurlähetystöön vain ajanvarauksella. Ajanvaraukset on tehtävä internetissä.\njulkisen organisaation tai oppilaitoksen edustaja, jolla on asianmukainen todistus, Venäjälle tähän organisaatioon/oppilaitokseen liittyvistä syistä lähtevien henkilöiden puolesta (tämä on vahvistettava myös asianomaisen organisaation antamassa saatekirjeessä). Viisumit virallisten suomalaisten delegaatioiden jäsenille ja Suomen konsulaattien tai suurlähetystöjen työntekijöille, jotka matkustavat Venäjälle työ- tai liikematkalle, antaa Venäjän suurlähetystö Suomen valtion kirjallisten suositusten perusteella. Viisumihakemuksen käsittelyaika arvioidaan siitä hetkestä, kun viisumikeskuksen kuriiri toimittaa hakijan asiakirjat suurlähetystöön.


admin – Suomen Ampumaurheiluliitto ry\nElla Hakala oli ainoa suomalainen pistooliampuja, joka rikkoi EM-kisarajan Luxemburgissa torstaina alkaneessa kansainvälisessä ilma-asekilpailussa. Viivi Kemppi ylitti kisarajan viikon sisällä jo kolmannen kerran. (lisää…)\n26-27.11.2016, E-S alueen kivääri- ja pistoolinuorten alueleiri, Tammisaari\nKutsu nuorten ilma-aseampujien leirille Tammisaareen 26.-27.11.\nTervetuloa SAL:n etelä-Suomen alueen nuorten ilmakivääri- ja ilmapistooliampujien leirille Tammisaareen (Västerbyn halli, Tenholantie 100, Raasepori)\nLeiri alkaa lauantaina 26.11. klo 10. Harjoitusajat ovat la klo 10- n.17 ja su klo 9-n.15. Lounas järjestetään kumpanakin päivänä radan taukotiloissa harjoittelun lomassa.\nYöpymistä varten on ennakkovarattu 2h-huoneita Hotelli SeaFront Tammisaaresta os. Vitsippsgatan 2, (n.2,5km ampumaradalta) 2h-Huonehinta on 80e (40e/hlö). Hinta sisältää aamupalan ja iltasaunan. Yhden hengen huoneesta lisämaksu.\nValmentajina leirillä toimivat Ari Mäkelä ja Kimmo Loponen.\nIlmoittautumiset ja huonevaraukset 21.11.2016 mennessä kimmo.loponen(at)kolumbus.fi tai 050-3835464 (miel. iltaisin). Aluejaos maksaa ratamaksut ja lounaat radalla.\nTervetuloa hiomaan kunto talven koitoksiin !\nSAL:n sporting-valmennusryhmät 2017\nSporting-lajien vuoden 2017 juniorivalmennusryhmät on valittu.\nSAL:n sporting-juniorivalmennusryhmät 2017\nJuha Manninen RaaA\nSami Alkku TorSa\nJarkko Rissanen TorSa\nOliver Ojansuu SSG\nJuhani Moilanen OSH\nOliver Lindh SSG\nUkko-Pekka Mäkinen TorSa\nPekka Romppanen MKMS\nWilhelmina Wadstein SSG\nSAL sporting-team järjestää huhtikuussa ja toukokuussa 2017 neljä valmennusviikonloppua. Näistä kahdella leirillä on yhtenä päivänä mentaalivalmennus-osiot.\nSAL Sporting-valmennusleirien ajankohdat ja paikat ilmoitetaan valmennettaville urheilijoille myöhemmin.\nLajivalmentajana toimii Anti Järvelaid.\nValmennusryhmistä valitaan vuoden 2017 arvokisojen Suomen juniorimaajoukkueet.\nSAL sporting-lajien valmennustoiminta ja tuki keskittyy ensisijaisesti junioriurheilijoihin.\nP-HA Syyskuun tapahtumia (kuvakollaasi)\nSyyskuun 2016 tapahtumia.pdf (375 kB)\nIlma-aseiden EM-kilpailut järjestetään Slovenian Mariborissa 6.-12. maaliskuuta. Näytöt on annettava 5. helmikuuta mennessä (M, N, M20 ja N20).\nIlmakiväärin ja -pistoolin näyttökilpailut:\n19.-20.11.2016 Kankaanpää Open\n24.-26.11.2016 Polish Open Kaliber (M ja N sarjat, 1. kilpailun tulos missä sarjassa ampuu) (Bialystok, Puola)\n25.-27.11.2016 Hungarian Open (1. kilpailun tulos lasketaan) (Unkari)\n26.-27.11.2016 Kymi Open\n10.-11.12. Kupittaan kisat, Turku (tarkkailukilpailu)\n4.-7.1.2017 Swedish Cup (1. kilpailu) (Sävsjö, Ruotsi)\n13.1.2017 Tanhuvaara, Savonlinna\n26.-28.1.2017 IWK (1. kilpailu) (München, Saksa)\n4.-5.2.2017 Espoo Open\nLiikkuvan maalin näyttökilpailut:\n3.12.2016 Sepon kisat (Kuopio)\n11.12.2016 EM-näyttö (Tampere)\n8.1.2017 EM-näyttö (Salo)\n13.-15.1.2017 Pilsen GP (Pilsen, Tshekki)\n1. Lasketaan näyttökilpailujen perusteella kolmen parhaan kilpailun keskiarvo, jota verrataan tulosrajavaatimukseen\njos ylittäjiä on kaksi – kolmatta harkitaan / joukkueen menestyminen\n2. Tämän lisäksi voidaan huomioida 2016 vuoden arvokilpailutulos NMC, MC, EM, MM, OK mikäli tulos nostaa keskiarvoa. Mikäli huomioidaan 2016 arvokilpailu tai MC-tulos, lasketaan keskiarvo neljästä kilpailusta.\n3. Nuorten osalta enemmän harkintaa/2016 tulos paras SM (omassa sarjassa ammuttu, sama laukaisumäärä)/kansainvälinen kilpailu\n4. Kilpailutapahtuma, jossa ammutaan useampi kilpailu, huomioidaan ensimmäisen vastaavan laukausmäärän kilpailun tulos.\n5. Tulostason ja kriteerit täyttäneille kilpailumatka kustantaa SAL kilpailubudjetin mukaan.\n6. Ampumaurheiluliiton sivuilla päivitetty seuranta.\nAmpumaurheiluliiton maajoukkueryhmiin 84 urheilijaa\nTyttöjen skeetin EM-pronssia voittanut Niina Aaltonen nousi A-maajoukkueeseen. Kuva: Risto Aarrekivi\nSuomen Ampumaurheiluliitto (SAL) on nimennyt ensi vuoden maajoukkueryhmiin 84 urheilijaa. Olympialajien A-maajoukkueissa on kaksikymmentä urheiluampujaa.\nAmpumaurheiluliiton maajoukkueryhmät 2017\nPauliina Frilander-Soini (Pieksämäen Seudun Ampujat)\nAnna-Maria Siivonen (Rauman Seudun Urheiluampujat)\nHenna Viljanen (Poliisien Ampumaseura)\nBjörn Friman (Esbo Skytteförening)\nJenna Kuisma (Poliisien Ampumaseura)\nKatarina Långström (Kyrkslätt Skytteförening)\nSaana Tattari (Hämeenlinnan Ampumaseura)\nJuho Autio (Oulun Metsästys- ja Ampumaseura)\nAntti Puhakka (Haminan Ampumaseura)\nJuha Rutonen (Haminan Ampumaseura)\nTimo Keskisimonen (Raahen Ampujat)\nJarkko Mylly (Haapajärven Ampumaseura)\nNico Järvinen (Mäntsälän Urheilijat)\nKarri Turunen (Nurmeksen Ampumaseura)\nSari Björnholm (Mikkelin Ampujat)\nAri Huhtamäki (Rauman Seudun Urheiluampujat)\nReetta Hynninen (Poliisien Ampumaseura)\nRitva Karri (Kokkolan Metsästys- ja Ampumaseura)\nNuorten maajoukkue – 2020-ryhmä (5)\nArttu Ihalainen (Pieksämäen Seudun Ampujat)\nKonsta Kivi (Turun Seudun Ampujat)\nLeevi Siren (Turun Seudun Ampujat)\nAri Meinander (Sysmän Sisu)\nMarko Talvitie (Lehtimäen Ampujat)\nMarika Salmi (Orimattilan Seudun Urheiluampujat)\nVesa Järvinen (Trapp-73, para)\nMirka Kyyrönen (Sibbo Skyttegille)\nJukka Salmela (Pohjois-Hämeen Ampujat)\nNuorten maajoukkue – 2020-ryhmä (3)\nMatias Koivu (Orimattilan Seudun Urheiluampujat)\nNiko Kopra (Orimattilan Seudun Urheiluampujat)\nSami Ritsilä (Orimattilan Seudun Urheiluampujat)\nJuuso Ikävalko (Pieksämäen Seudun Ampujat)\nNuorten maajoukkue – 2020-ryhmä (1)\nMiki Ylönen (Orimattilan Seudun Urheiluampujat)\nNiina Aaltonen (Rauman Seudun Urheiluampujat)\nTimo Laitinen (Sibbo Skyttegille)\nKaisa Kurki (Ala-Hämeen Ampujat)\nMiikka Peltonen (Honkajoen Seudun Ampujat)\nNuorten ryhmä (2)\nSami Aaltonen Rauman Seudun Urheiluampujat)\nEetu Kallioinen (Ala-Hämeen Ampujat)\nAleksi Ahokas (Ala-Hämeen Ampujat)\nSamuli Ahokas (Ala-Hämeen Ampujat)\nLari Pesonen (Ilomantsin Erämiehet)\nTimi Vallioniemi (Ala-Hämeen Ampujat)\nSami Heikkilä (Kymppi 64)\nTopi Hulkkonen (Etelä-Saimaan Ampujat)\nElli Räsänen (Kuopion Ampuma- ja Metsästysseura)\nMika Heikkilä (Kymppi 64)\nJani Suoranta (Kymppi 64)


Tuntuu vaan, että sulla joku - Ikävä - Suomi24 Keskustelut\nTuntuu vaan, että sulla joku\npakkomielle saada minut vain eroamaan ja sitte naureskelisit vain, kun jäisinki yksin asioiden kanssa. Hyppäisin tuostavain johonki epävarmuuteen.\nEn ole sua tällä kertaa jättämässä? Miten sen todistan\nEn edes yritä saada eroamaan. Jos olet onnellinen nyt niin ei se minulta ole poissa. Jos eroat niin tietenkin haluaisin sinut.\nNainen, sinä vain kuvittelet sellaisia. Ei taka-ajatuksia.\nJa sinulla tuntuu olevan aina taka-ajatuksia, kun et selvästi ilmaise itseäsi, vaan jätät kaikki aina tulkinnan varaan.\nEhkä. Mutta varattuja en liehittele. Mitään ei elämässä saavuta jos ei joskus ota riskejä ja hyppää tuntemattomaan.\nAjatella, jos tämä on se vastaus, jonka joku tunteista ja tilanteista epävarma lukee. Ilkeys oikein paistaa läpi, huoh. En ymmärrä noin ilkeää trollaustakaan. Sen oon ite kyllä oppinut, että siitä kun yrittää ajatella muidenkin ihmisten hyvää ja toimia harkiten niin siitä ei silti saa kuin paljon paskaa niskaan! Itekin kyll siis jatkossa sinkkuna hyvinkin voisin ottaa varatun, sillä hyviä sinkkumiehiä on vähän. Jos rakastuisin varattuun niin miksi kieltäisin iteltä onnen ja mahdollisesti varatultakin. Ja toisaalta, jos ei sitten erois niin kyllä siinä muutamien ihmisten elämä ehkä vähän heiluisi.\nEn koskaan tekisi niin. Elän itse jatkuvassa epävarmuudessa kaiken suhteen. Menikö n vai m?\nKysyisin myös, oletko nainen vai mies? En ikinä tekisi noin toiselle, saati sitten kaivatulleni.\nOlen tässä rehellisesti liikkeellä ja valmis elämänmuutokseen. Ymmärrän että tässä on paljon nieltävää meillä molemmilla. Entiset puolisot selvittelyt ja kaikki lapset. Se on vain hyväksyttävä. En voi tunteilleni mitään. Haluan vain olla kanssasi.\nMäkin olen rehellisesti liikkeellä ja valmis elämänmuutokseen. Mä rakastan sua.\nMinä oon vain umpirehellinen ja sinä taidat valehdella joka käänteessä.\nNäin minäkin tämän leikin ymmärrän. Mikä muu syy sulla esittää ystävää? Et taida ihan käsittää mitä jouduin keksimään sinusta. Ikävää etten luottanut muttet sinäkään. Se kuva kera lähetetty väitös kertoi jo kaiken. Silloin päätin että varmistan ettet tuhoa minun elämääni enempää. Ikävää että pakotti mut tälläiseen. Olet ollut hiljaa pitkään. Etkä edelleenkään kysy oikeita asioita. Kun pystyt edes joskus näistä puhumaan ja kysymään voisin tuohon vakuutteluun luottaa ystävyydestä. Kuten hyvin tiedät että vastaillut olen joka kerta. Mutta itse asiasta ei. Alun perin sinun olisi pitänyt selittää se syy miksi sille lähetit viestin. Ethän niin tehnyt vaan muuta vannoit. Kun jaksat ja pystyt puhumaan ota sitten yhteyttä. Muuten en halua edes kuulla sinusta. Se muu mielenkiinto saa loppua pikkuhiljaa. Unohdetaan sitten kaikki ja lopeta tuo "vittuilu"\nNiin onko kyse siitä, että olet varattu ja sulla on suhde myös johonkin toiseen, joka odottelee, että eroaisit? Et kuitenkaan ole sata varma tästä toisesta mutta nykyinenkään kumppani ei ole huono vaihtoehto, joten käännät sen sitten peloksi. Että jos eroaisit, tämä toinen ei sitten sua haluaisikaan ja näyttäisit naurettavalta, kun menit eroamaan. Ehkä ei kannata sekottaa asioita. Jos ajattelisit ekaks, että haluatko nykyistä suhdetta? Sittenhän sillä ei ole väliä, kun ihan itsesi takia teet valinnan esim eron puolesta, että mitä se mahdollinen toinen sitten tekee. Vähän bruukaa oleen sotkuisia nuo kuviot, kun niitä päässään pyörittelee. Mutta luonnollista tuntea naurunalaiseksi joutumista tuossa tilanteessa.\nNiin ja jos rehellinen on itselleen, syyhän siihen on miksi on lähtenyt toista hakemaan. Ja vielä sen kanssa säätämään. Sellasta ei vaan täysillä sitoutunut ihminen tee toiselle. Jos ei ratkaisujen tekemistä pelkää, niin vastaus on että se edellinen suhde on loppu. Omalla kohdalla ainakin, on ollut niin että kun alkaa katselee ympärilleen ja tekemään, niin silloin on parempi olla itselleen rehellinen. Ja toiselle ja valita sinkkuilu. Eikä jatkaa itsensä ja muiden pettämistä.\nSiihen loppu ja niin ei sanonu annikki hoppu.\nKenelle tämä on kirjoitettu?\nJos olisit hän, niin asiat eivät ole ollenkaan noin. Ei ole pakkomiellettä saada sinua eroamaan. Toki sinun kanssasi haluaisin elää aina. Ja jos eroaisit, niin en todellakaan naureskelisi sinulle ja jättäisi yksin asioiden kanssa, vaan haluaisin sinut! Tietysti haluaisin sinut, jos vaan sinä haluaisit minut! Ihan hassuja puhut nyt, kun tuollaista väität.\nJos eroaisit, niin en todellakaan jättäisi sinua yksin asioiden kanssa, ellet varta vasten niin haluaisi, vaan olisin kyllä tukenasi ihan kaikessa, jos vaan saisin olla.\nEn koskaan kirjoittaisi tänne tuollaisia mutta sulle kommentoin sen verran että kuvitteletko että kaiken jälkeen millainen olet ollut ja kuinka paljon haukkunut ja vittuillut mulle niin pystyisin suhun yhtään luottamaan, koskaan et vaivaudu sanallakaan sanomaan mulle mitään,\nmuualla kyllä olet suuna ja päänä koko ajan. Mutta ajanvietettähän tää kaikki sulle onkin.\nSulla on pitkä matka kuljettavana mikäli haluat yhtään luottamusta herättää. Perjantaita vaan.\nEn tiedä, onko minulle, mutta en ole haukkunut enkä vittuillut hänelle yhtään, en täällä, enkä missään muuallakaan.\nLisäksi viime aikoina on ollut hyvin vähän mahdollisuuksia jutella kasvotusten, mutta olen yrittänyt olla yhteydessä muuten ja olen myös mm. kertonut tunteistani hänelle.\nViestisi ei kyllä vaikuttanut siltä, että se olisi häneltä minulle, mutta vastasin nyt kuitenkin, kun en voi varmaksi sanoa.\nMikä saa sinut ap ajattelemaan noin, oletko itse toiminut suhteissasi siten toista osapuolta kohtaan? Etkö kykene omaan itsenäisyyteen, vaan olet suhteessasi jotenkin riippuvainen ja pelkäät jätetyksitulemista sekä yksinoloa? Erotessa on ihan normaalia olla...\nAp, saako jonkun tunnisteen, kenelle tämä menee?\nOlen ystävyyssuhteessa ed kumppaniin. Romanttisia ajatuksia ollut toiseen jo joitakin vuosia . . Joka ei oikein etene\nJotenkin tuntuu ettei nuo eroamiset aviosta, ja suora meno uuteen "vakavaan" suhteeseen ole kuin kiusaus kokeilla onnistuuko.\nUskotteko että avioliitosta eronnut, ja suinpäin uuden suhteen aloittava pysyy uskollisena siinä uudessakaan suhteessa? Mielestäni EI, vaan mieli halajaa uudelleen kokeilemaan jos kuitenkin jotain uutta potkua sais elämää rikastuttamaan.\nHyvää perjantain jatkoa, ja miettikää miten jatkatte,,, sitä omaa elämäänne ;),,,\nMinä uskon. Jos eroaa ja uuden suhteen löytää vaikka seuraavana päivänä niin ei se kerro, että olisi ketään pettänyt. Yleensä suhteessa olevat myöskin tietää monesti aiemmin kuin muut, että eroavat. Eikä eronneetkaan monesti sellaisia ole, että aina uudestaan ihastusten takia lähtee. Eronneista nyt muutenkin kun on semmonen kuva ettei heitä suhdemielessä kaikki tosissaan ota vaan että pelkkää seksiä hakee niin ite kun en oo ihminen joka pelkkää seksiä vaan eron jälkeen haluis niin kyllä se laittaa funtsiin.\nEn taida tarvitakaan mitään suhdetta juuri nyt, ehkä myöhemmin.\nEi niitä suhteita oteta tuosta vain kuin kaupan hyllyltä, kyllä ne ovat lahjoja..\nElämänkoulua käyneenä jo tietää vähän , mitä haluaa, tarvitsee ja mikä on hyväksi itselle ja muille.\nMinusta fiksusti toimii ainakin meidän kakkonen joka ymmärtää meitä näinkin paljon. Ei se ero noin vain ole otettavissa. Täällä kotona kun päätti niin ettei halua erota. Tiedän että juuri pelko oli se syy kun ei luota tuohon toiseen. No sanoin että päättää nyt ja kertoo molemmille rehellisesti päätöksen. Näin tekikin ja uskon että tietää se tuo kakkonenkin. Se taas jos sitä vedättää vielä ei ole minun vastuuni. Sanoillaan ja teoillaan on näyttänyt ainakin täällä kotona. Olen tyytyväinen tilanteeseen ja toivon että on kertonut myös tuolle toiselle muuta en voi. Ei minun kuulu kysellä hänen motiivejaan tai syitä miksi varatun kanssa ryhtyi suhteeseen. Miettikööt sen itse. En usko että sillä oli tarkoitus meitä edes erottaa ja taitaa olla helpottunut. Toki jos olisi eronnut olisi tullut tilanne missä kaikki käydään läpi. Ja ne taas ei taida päivänvaloa kestää. Toki pyysin jos kertoisi sille että ottaa yhteyttä minuun jos haluaa. Ei halunnut koskaan siitä ei kuulunut. Ei kaikki kakkoset ole sairaita eikä typeriä. Niitäkin pitää ymmärtää. Toki jos olisimme eronneet olisi tuokin kakkonen joutunut vastaamaan pakolla. Parempi näin.\nOn se helppoo nää ihmissuhdejutut joillain, netin nimettömällä palstalla kerrotaan ja kehutaan miten hyvä diili mä oisin ja luvataan kymmenen hyvää ja yhdeksän kaunista, ei tarvii nähdä yhtään vaivaa puhuakseen tai ollakseen yhteydessä sen oikean kanssa. Missä näiden ihmisten järki on vai eikö sitä ole ollenkaan. Nämä välineetkö on saaneet aikaan sen että tällaisella palstalla kaikki hoituu, oli se mitä vain. ilmankos monen elämä näyttää siirtyneen tänne.\nJust näin. Eikä täällä oikeen muuta kantsikaan tehä kun yleisesti turista tai trollata.\nOlisiko ap mahdollista saada joku tunniste? Ettei tarvitsisi miettiä enempää...\nKuka uskoo johonkin tunnisteisiin täällä? Täällä voi ihan kuka tahansa joka tietää jotakin toisesta ihmisestä tai stalkkaamastaan ihmisestä kirjoitella vastauksi toisena ties mihinkäkin. Kyllähän niitä stalkkausjuttujakin on vaikee alkuunsa uskoa, että joku tosiaan sellasia tekee.


Yritysten aineeton omaisuus yhä enimmäkseen Suomessa | Tieto&trendit\nEtusivu > Artikkelit > 2013 > Yritysten aineeton omaisuus yhä enimmäkseen Suomessa\nSekä Suomessa että Yhdysvalloissa investoinnit aineettomaan omaisuuteen ovat jo suuremmat kuin aineelliset investoinnit. (Maliranta & Rouvinen 2007; van Ark, Hao, Corrado & Hulten 2009). Tuotekehityksellä, brändin rakennuksella ja muilla aineettomilla investoinneilla yritykset pyrkivät erottautumaan kilpailijoistaan ja siten mahdollistamaan suuremman arvonlisän luomisen.\nViime vuosina länsimaiden huolenaiheeksi on noussut valmistustoiminnan siirtyminen muualle. Pienenä lohdutuksena työpaikkojen menetykselle on se, että monien tuotteiden kohdalla arvonlisästä enää pieni osa syntyy jo valmistuksessa. Suurimman arvonlisän tuottavat brändinhaltijat, tuotekehittäjät ja jakelukanavien haltijat.\nYritysten kansainvälistyminen ei kuitenkaan koske vain tuotannollista toimintaa. Monet yritykset tekevät tuotekehitystä ja muuta aineettomuuteen liittyvää toimintaa muissakin maissa kuin Suomessa. Tämän seurauksena myös aineeton omaisuus – kuten patentit ja copyrightit – eivät välttämättä ole Suomessa sijaitsevien yksiköiden omistuksessa. Omistus on myös voitu siirtää muihin maihin, vaikka tuotekehitys ja muut aineetonta omaisuutta synnyttävät työt olisivat pysyneet Suomessa.\nMiksi omistavien yksiköiden sijainnilla on väliä? Koska omistaville yksiköille kuuluvat tähän omaisuuteen perustuvat voitot. Esimerkiksi patenteista maksettavat rojaltitulot lasketaan mukaan bruttokansantuotteeseen. Omistavien yksiköiden sijainnilla on siis myös kansantaloudellista merkitystä.\nAineeton omaisuus edelleen yleisimmin Suomessa\nMissä suomalaisyritysten aineeton omaisuus sijaitsee? Vielä vuosi sitten tähän kysymykseen ei kukaan pystynyt kattavasti vastaamaan. Viime vuonna Tilastokeskus toteutti kyselyn, jonka osana kansainvälistyneiltä yrityksiltä kysyttiin myös aineettoman ja aineellisen omaisuuden omistuksen sijaintia.\nMelkein kaikilla aineiston yrityksillä on Suomessa sekä aineellista että aineetonta omaisuutta. Lähes puolella (45 %) vastanneista yrityksistä on aineellista omaisuutta myös muissa vanhoissa EU15-maissa. Sen sijaan aineetonta omaisuutta näissä maissa on noin kolmanneksella (32 %) yrityksistä (Kuvio 1).\nEU-maiden merkitys aineellisen ja aineettoman omaisuuden sijaintipaikkana korostuu, kun tarkastellaan myös uusia EU12-jäsenmaita. Suomalaisyrityksillä on uusissa EU12-jäsenmaissa aineellista omaisuutta yhtä usein kuin vanhoissa EU15-maissa, mutta aineetonta hieman harvemmin.\nYksittäisistä maista Venäjä erottuu sekä aineettoman että aineellisen omaisuuden kohdemaana.\nEro aineettoman ja aineellisen omistuksen välillä toistuu kautta linjan. Yritysten aineellinen omaisuus on siis enemmän hajautunut Suomen ulkopuolelle kuin aineeton omaisuus. Esimerkiksi Kiinassa on aineellista omaisuutta 18 prosentilla vastaajista, mutta aineetonta omaisuutta vain 8 prosentilla. Yhdysvalloissa ja Kanadassa on vastaavasti aineellista omaisuutta 16 prosentilla ja aineetonta omaisuutta 11 prosentilla yrityksistä.\nAineetonta omaisuutta on monenlaista\nMistä yritysten aineeton omaisuus koostuu? Kyselyssä aineeton omaisuus jaettiin kolmeen osaan: patentteihin, trademarkkeihin, copyrighteihin ja muuhun juridisesti suojattuun aineettomaan omaisuuteen sekä muuhun aineettomaan omaisuuteen, jota ei ole juridisesti suojattu.\nVastausten mukaan Suomi on ylivoimaisesti yleisin sijaintipaikka kaikille näille aineettoman omaisuuden eri lajeille (Taulukko 1).\nTaulukko 1. Suomalaisyritysten aineettoman omaisuuden sijainti, prosenttia yrityksistä (Klikkaa taulukko suuremmaksi)\nValtaosalla yrityksistä ainakin osa niiden patenteista, copyrighteista ja muusta aineettomasta omaisuudesta on Suomen yksiköiden omistamia. Tämä pätee niin teollisuuteen kuin palvelualoihinkin.\nMonilla sekä teollisuus- että palveluyrityksillä on yleisesti aineetonta omaisuutta sekä EU:n vanhoissa jäsenmaissa (EU15) että uusissa EU12-jäsenmaissa. Teollisuusyrityksillä aineeton omaisuus painottuu yleisemmin vanhoihin jäsenmaihin. Sen sijaan palveluyritykset ovat sijoittaneet aineetonta omaisuuttaan yhtä usein uusiin kuin vanhoihinkin EU-maihin.\nSelvimmät erot teollisuuden ja palvelujen välillä koskevat Kiinaa ja Pohjois-Amerikkaa. Aineettoman omaisuuden omistajina nämä alueet ovat selvästi tärkeämpiä teollisuudelle kuin palvelualoille. Luvut paljastavat mielenkiintoisen seikan teollisuusyrityksistä: Kiina on yhtä yleinen sijaintipaikka aineettomalle omaisuudelle kuin Pohjois-Amerikka.\nSuomalaisyrityksillä on aineetonta omaisuutta yleisesti myös Venäjällä. Ehkä hieman yllättäen tietotekniikkaan liittyvien palveluiden tuottajana profiloitunut Intia ei ole vetänyt puoleensa suomalaisyritysten aineetonta omaisuutta. Vain muutama prosentti vastanneista yrityksistä ilmoitti sijoittaneensa aineetonta omaisuuttaan Intiaan.\nTutkimus- ja kehittämistoimintaa harjoitetaan globaalisti\nAineeton omaisuus ei synny yrityksissä itsestään, vaan se on usein henkilöstön kovan ponnistelun ja vaativan osaamisen lopputulos. Suomalaisyritysten ulkomaisissa tytäryhtiöissä olevaa innovaatiopotentiaalia voidaan karkeasti arvioida sen mukaan, millaisissa toiminnoissa henkilöstöä ulkomaisissa tytäryhtiöissä työskentelee. Tutkimus ja kehittämistoiminta – johon kuuluvat myös tekniset palvelut – on aineettoman omaisuuden näkökulmasta keskeinen tällainen toiminto.\nLähes puolet yrityksistä, joilla oli tytäryhtiöitä ulkomailla, tuotti t&k- tai teknisiä palveluja vanhoissa EU-maissa (Kuvio 2). Uusissa EU12-maissa vastaavia toimintoja tehtiin noin kolmanneksessa ja Kiinassa noin viidenneksessä yrityksistä. Myös Yhdysvaltojen osuus oli merkittävä ja aivan Kiinan tuntumassa.\nKuvio 2. Henkilöstöä t&k- sekä teknisissä palvelutoiminnoissa ulkomaisissa tytäryhtiöissä alueittain\nKuvioiden ja taulukon lähde: Liiketoimintojen kansainvälinen organisointi ja ulkoistaminen ulkomaille -kysely 2012. Tilastokeskus\nNäyttääkin siltä, että suomalaisilla yrityksillä on Suomen lisäksi myös ulkomailla hallussaan huomattavaa potentiaalia aineettoman omaisuuden, kuten patenttien, kehittämiseksi ja luomiseksi. Tämä saattaa osin johtua jo toteutuneista t&k-toimintojen siirroista Suomesta ulkomaille, mutta myös markkinoihin ja kilpailukykyyn liittyvistä tekijöistä.\nOmistus ei välttämättä seuraa työtä\nYrityksillä voi olla eri maissa aineetonta omaisuutta, vaikka siellä ei olisikaan sitä kehittävää henkilöstöä. Yrityksen tuote- ja teknologiankehitys voi sijaita pääosin Suomessa, mutta siitä huolimatta tuon työn aikaansaannoksina syntyneet patentit ovatkin jossain muussa maassa sijaitsevan yksikön omaisuutta.\nYksi mahdollinen syy sijaintieroon löytyy verotuksesta. Aineettoman omaisuuden omistus on voitu siirtää alemman yritysverotuksen maahan. Tällöin aineettoman omaisuuden synnyttämät voitot tulevat verotetuiksi tuon maan verokannan mukaan.\nToinen syy sijaintieroihin on joidenkin yritysten käytäntö, jonka mukaan kaikki aineeton omaisuus keskitetään tiettyyn maahan.\nT&k-toiminnan tukijan pitää hyötyä hedelmistä\nVaikka yritysten kansainvälistyminen ei enää rajoitu vain tuotannolliseen toimintaan, Suomi on edelleen aineettoman omaisuuden tärkein sijaintipaikka ylivoimaiselle enemmistölle kansainvälistyneistä yrityksistä. Niin patentit, copyrightit kuin suojaamaton aineeton omaisuus on yleensä Suomen yksiköiden omistuksessa.\nKansantalouden kannalta aineettoman omaisuuden omistus nousee yhä tärkeämmäksi, sillä merkittävä osa monien tuotteiden arvonlisästä perustuu aineettomaan omaisuuteen.\nMyös innovaatiopolitiikan näkökulmasta aineettoman omaisuuden sijainnilla on merkitystä. Tutkimus- ja kehittämistoimintaa rahoittaessaan julkinen sektori kantaa osan yritysten t&k-hankkeiden riskeistä. Osa hankkeista luonnollisesti epäonnistuu, mutta jotkut onnistuvat. Onnistuneissa hankkeissa syntyy uusia tai parannettuja tuotteita sekä palveluita, jotka ovat t&k-toiminnan tuotoksia.\nHyvä innovaatiopolitiikka pitää huolen siitä, että onnistuneiden hankkeiden tapauksissa myös niiden hedelmät tulevat valtaosin niitä rahoittavaan kansantalouteen eli Suomeen. Jos siis julkinen sektori panostaa yritysten innovaatiotoiminnan kehittämiseen ja kasvattamiseen Suomessa, tulisi myös tuotosten eli hankkeissa syntyvän aineettoman omaisuuden jäädä Suomen yksiköiden omistukseen.\nJyrki Ali-Yrkkö on Etlatieto Oy:n tutkimusjohtaja. Samuli Rikama työskentelee Tilastokeskuksen yritystilastoissa erityisalueenaan globalisaatio.\nLähteet: Ali-Yrkkö, J. (2013). Mysteeri avautuu – Suomi globaaleissa arvoverkostoissa. ETLA: B257, Taloustieto Oy, Helsinki\nvan Ark, B., Hao, J. X., Corrado, C. & Hulten, C. (2009): Measuring intangible capital and its contribution to economic growth in Europe, EIB Papers, ISSN 0257-7755, Vol. 14, Iss. 1, pp. 62 – 93\nMarrocu, E., Paci, R. & Pontis, M. (2012). Intangible capital and firms’ productivity. Industrial and Corporate Change, Volume 21, Number 2, pp. 377 – 402\nMaliranta, M. & Huovari, J. (2008). Tuottavuuden aineettomat lähteet esiin. Tieto & trendit, 6/2008, Tilastokeskus\nMaliranta, M. & Rouvinen, P. (2007). Aineettomat investoinnit Suomen yrityksissä vuonna 2004: Kokeilu yritysaineistoilla. Discussion papers no 1109. Elinkeinoelämän tutkimuslaitos, Etla, Helsinki


Futisstartti | Suomen Palloliitto\nPalvelut / Harrastajamäärien kasvattaminen\nMikä on Futisstartti?\nKenelle Futisstartti-koulutukset on suunnattu?\nSeurojen saama tuki\nKeneltä voin kysyä lisätietoja?\nSeurojen kokemuksia koulutuksista\nFutisstartti-koulutukset ovat seurojen Suomen Palloliiton tuella järjestämiä tapahtumia, joiden avulla varmistetaan aloitteleville lapsipelaajille hauska, turvallinen ja kehittävä jalkapalloharrastus, jossa vanhemmat ovat aktiivisesti mukana. Futisstartti toteutetaan yhteistyössä Suomen Palloliiton pääyhteistyökumppani LähiTapiolan kanssa.\nFutisstartti tuo seurat ja perheet lähemmäksi toisiaan heti harrastuksen alussa. Tavoitteena on tehdä jalkapallosta niin kiva ja merkityksellinen harrastus, että se voi pysyä mukana lapsen ja perheen arjessa läpi elämän.\nTukea seuroja ja perheitä harrastuksen alkuvaiheessa\nTuoda perheet ja seura heti alussa lähemmäksi toisiaan\nTukea seurojen suunnitelmallisuutta ja johtamista\nTukea kaikkia suomalaisia seuroja kohtaamaan aloittavien pelaajien perheet\nKasvattaa yhteisöllisyyttä ja arvostusta seuratyötä/vapaaehtoistyötä kohtaan\nKertoa vanhemmille, että jalkapallo on hyvä ja turvallinen harrastus heidän lapselleen\nFutisstartti on suunnattu pienten lasten vanhemmille, jotka ottavat lastensa kansssa ensiaskelia seuratoiminnassa. Seuran vetämä koulutus koostuu kolmesta osiosta.\nMeidän seura -osiossa seura esittelee vanhemmille toimintaansa, arvojaan, toimintakulttuuriaan ja työntekijöitään.\nNäin tuen lapseni harrastusta -osiossa käsitellään vanhempien, läheisten ja seuran roolia liikuntakasvattajana, lasten harjoittelua, jalkapalloharrastuksen sosiaalista puolta sekä sitä, mitä jalkapallo antaa lapselle ja perheelle.\nVapaaehtoisuuden merkitys seuratoiminnassa -osiossa avataan vapaaehtoisuuden arvoa yksilölle, seuralle ja koko yhteiskunnalle. Samalla vanhempia kannustetaan lähtemään aktiivisesti mukaan seuratoimintaan.\nKoulutusmateriaalit, jotka ovat muokattavissa jokaiselle seuralle sopiviksi\nKoulutus, joka antaa eväät Futisstartti-koulutusten pitämiseen\nSparrausta ja tukea Palloliiton seurakehittäjiltä\nOta yhteyttä alueelliseen seurakehittäjääsi. Sähköposti: [email protected]\nItäinen: Paavo Kurkaa\nPohjoinen: Esa Saajanto\nLäntinen: Mikko Tulonen, Jarno Haanpää ja Outi Barysheva\nEteläinen: Toni Räisänen, Silja Ranta ja Lasse Keski-Loppi\nHarrastajamäärien kasvattaminen: Tutustu myös näihin\nHarrastusviikko 6. - 12.9.\nHuuhkajat ja Helmarit -jalkapallokoulu\nLasten ja nuorten jalkapallo


Itä-Suomen kirjastojen (Pohjois-Savo, Etelä-Savo, Pohjois-Karjala) OKM:n laatukuvauksen mukainen laatutason kartoittaminen | hankkeet.kirjastot.fi\nKysely ja siitä saadut vastaukset\nOKM on kuvannut laatukuvauksessaan laadukkaita kirjastopalveluja tarjoavan kunnan. Laatukuvaus sisältää osittain selkeitä mittareita (esimerkiksi rahoitustasosta) ja osittain kuvauksia, joista olisi muodostettava mittareita, joiden avulla kirjastopalvelujen laatua voidaan kyselylomakkeen avulla kysellä ja mitata.\nHankkeen tavoitteena on arvioida kuntien tarjoamien kirjastopalvelujen laatu Etelä-Savon, Pohjois-Savon ja Pohjois-Karjalan alueilla. Arvioinneissa lähdetään liikkeelle OKM:n laatukuvauksesta, koskien laadukkaita kirjastopalveluja tarjoavaa kuntaa. Arviointia varten palkataan projektityöntekijä (mahdollisesti opiskelija) neljäksi (4) kuukaudeksi. Projektityöntekijän tehtävänä on laatia laatukuvauksen perusteella kyselylomake ja lähettää se kuntiin vastattavaksi. Hänen tehtävänään on myös analysoida kyselylomake ja työstää analysoinnin pohjalta raportti. Hanke toteutetaan niin, että projektityöntekijä työskentelee touko- syyskuussa 2014.\nHankkeen tuotoksena saadaan arviointiraportti itäsuomalaisten kirjastojen laatutasosta. Tätä arviointiraporttia voidaan hyödyntää kirjastopalvelujen kehittämisessä kunnissa.\nHankkeen hallinnointi, ohjausryhmä ja yhteistyökumppanit\nHankkeen vetäjänä toimii kirjastotoimenjohtaja Marja Tiittanen-Savolainen Kuopion kaupunginkirjastosta. Hankkeen ohjausryhmän muodostavat Pohjois-Savon maakuntakirjaston kirjastotoimenjohtaja Marja Tiittanen-Savolainen, Etelä-Savon maakuntakirjaston kirjastotoimenjohtaja Virpi Launonen ja Pohjois-Karjalan maakuntakirjaston kirjastotoimenjohtaja Rebekka Pilppula. Hankkeessa toimivat yhteistyökumppaneina Pohjois-Karjalan maakunta-alueen kirjastot ja Etelä-Savon maakunta-alueen kirjastot.\nAikaisempia Itä-Suomen kirjastojen yhteisiä laadunarviointihankkeita ovat olleet Joensuun hallinnoimat kokoelmien arvioimishanke ja Itä-Suomen kirjastojen laatutyön tilaa arvioinut hanke sekä Mikkelin hallinnoimat asiakaspalveluarviointihanke ja tilojen arviointihanke.\nHankkeen tarkoitus ja toteutus Itä-Suomen kirjastojen laadunarviointihankkeen tarkoituksena oli kartoittaa alueen kirjastopalveluiden laatutaso. Laadunarvioinnin pohjana käytettiin OKM:n Yleisten kirjastojen laatusuositus -julkaisua (2010) ja sen Kirjastopalveluiden laatu ylläpitäjänäkökulmasta –osiota. Siinä linjataan laadun mittareita ja vähimmäisvaatimuksia laadukkaiden kirjastopalveluiden järjestämiseen kunnissa. Hanke toteutettiin kolmen maakunnan yhteishankkeena. Mukana olivat Etelä-Savon, Pohjois-Karjalan ja Pohjois-Savon maakuntien kirjastot. Hanke jatkoi Itä-Suomen kirjastojen aikaisempaa laatuyhteistyötä. Hankkeen aikana laadittiin kaksi sähköistä kyselyä. Ensimmäinen, laajempi kysely kohdistettiin hankealueen kuntien kirjastotoimenjohtajille. Kysely koostui laatumittareista muodostetuista väittämistä, joita vastaajat arvioivat oman kuntansa ja kirjastonsa lähtökohdista viisiportaisen Likert-asteikon avulla (täysin eri mieltä – täysin samaa mieltä). Loppuraportissa tulokset esitettiin koko Itä-Suomen yleisten tuloksien lisäksi myös taustakysymyksinä käytettyjen kirjaston sijaintimaakunnan sekä kunnan koon mukaan jaoteltuina. Toinen, tiiviimpi kysely toimitettiin kuntien kirjastoasioista vastaavien lautakuntien päättäjille. Päättäjäkysely sisälsi kaksitoista kirjastokyselystä poimittua väittämää. Kysely lähetettiin lautakuntien puheenjohtajille ja varapuheenjohtajille. Loppuraportissa päättäjien vastauksia vertailtiin näiden väittämien osalta kirjastotoimenjohtajien vastauksiin. Hankkeen lopputuotoksena syntyi Itä-Suomen kirjastopalveluiden laatua kartoittava raportti. Raporttia on mahdollista käyttää jatkossa kirjastoissa tehtävän laatutyön tukena sekä pohjana kuntien päättäjien kanssa käytävissä laatukeskusteluissa. Loppuraportti toimitettiin kaikkiin hankealueen kirjastoihin joulukuussa 2014. Arvio toimenpiteistä ja vaikutuksista Kyselyiden tulokset osoittivat, että kirjastopalveluiden laatu koetaan kaiken kaikkiaan hyvänä Itä-Suomen kunnissa. Väittämien saamat keskiarvot koko Itä-Suomen alueella tarkasteltuna olivat korkeita. Joidenkin väittämien kohdalla maakuntakohtaiset erot saattoivat kuitenkin olla suuria, ja tuloksia onkin hyvä tarkastella juuri maakuntatasolla oman toiminta-alueen puitteissa. Kirjastokyselyn vastausprosentti oli 63 %, ja se koettiin riittävänä yleisten johtopäätöksien muodostamiseksi. Vaikka kyselyn väittämät pyrittiin laatimaan mahdollisimman yksiselitteiseen muotoon, ovat vastaajat saattaneet kuitenkin tulkita niitä eri tavoin. Joidenkin väittämien kohdalla esimerkiksi korkea en osaa sanoa –vastauksien määrä voi osittain kertoa väittämän monitulkintaisuudesta. Tätä pyrittiin kuitenkin ennalta minimoimaan tarjoamalla kyselyssä avoimia vastauskenttiä kommentointia ja vastausten tarkentamista varten. Päättäjäkyselyn vastausprosentti jäi alhaiseksi (33 %), ja tuloksia voitiin tarkastella vain hyvin yleisellä tasolla. Päättäjät olivat kuitenkin ylipäänsä kirjastoja jonkin verran tyytyväisempiä kuntiensa kirjastopalveluiden laatuun. Suurimmat erot kirjastotoimenjohtajien näkemyksiin verrattuna koskivat kirjastopalveluiden kehittämistä osana muita kunnan kulttuuri ja sivistyspalveluita sekä kirjastojen sisällyttämistä kuntalaiskyselyihin. Muun muassa aukioloaikojen toimivuuteen, kuntalaisten palautteenantomahdollisuuksiin ja kirjaston rooliin tiedonlähteiden tarjoajana ja paikallisen kulttuurin tutkimisen mahdollistajana olivat molempiin kyselyihin vastanneet lähes yhtä tyytyväisiä. Hankkeen työstäminen ja sen aikana käydyt keskustelut selkeyttivät ohjausryhmän sisällä ajatusta laatutyön merkityksestä ja toisaalta sen haastavuudesta. Vastaajille hankkeen tulokset tarjosivat katsauksen oman toiminta-alueensa kirjastojen laadun tilaan. Tulokset osoittivat niitä laatutyön osa-alueita joissa on onnistuttu, ja joissa toisaalta voisi olla vielä kehittämisen varaa. Hankkeen tulosten tarkastelu syventää kokonaiskuvaa Itä-Suomen kirjastojen laatutyöstä ja palveluiden laadun tilasta. Sähköinen kysely toimi hankkeen tavoitteita ajatellen toteutusmuotona hyvin. Päätöspalaverissa ohjausryhmä kuitenkin pohti, olisiko muunlaisella toteutuksella voitu saada korkeampi osallistumisprosentti kirjastoille suunnattuun kyselyyn. Kirjastotoimenjohtajat saavat paljon kyselyitä vastattavakseen, ja esimerkiksi suorat haastattelut, työryhmätoiminta tai muu tutkimusmuoto voisi olla kohderyhmää ajatellen tehokkaampi. Kyselyn tulosten tarkastelun kautta kiinnitettiin huomiota järjestelmällisen laatutyön tekemisen ja laadun arvioinnin tärkeyteen kirjastoissa. Esiin nousi etenkin pienten kirjastojen tukeminen laatutyössä. Toisaalta päättäjäkyselyn alhaista vastausprosenttia pohdittaessa esiin nousi ajatus päättäjien paremmasta perehdyttämisestä kirjaston arkeen ja työtehtäviin tiiviimmän yhteistyön ja vuorovaikutuksen kautta.\nLoppuraportin valmistumisen jälkeen hanketta on esitelty Kuopiossa järjestetyssä Pohjois-Savon maakuntakirjastokokouksessa maaliskuussa 2015 sekä päättäjäkyselyn osalta AVI:n järjestämässä kirjastolakiuudistusta koskevassa koulutuksessa Varkaudessa. Toukokuussa 2015 järjestettiin myös hankkeen loppuseminaari, Yleisten kirjastojen laatu tulevaisuuteen peilaten, jossa laatutyöstä keskusteltiin laajemmin. Aiheesta oli kutsuttu puhumaan Päivi Jokitalo. Ohjausryhmä kokoontui samassa yhteydessä loppupalaveriin miettimään, millaisia jatkotoimenpiteitä hankkeesta saadut tulokset voisivat aiheuttaa. Tärkeäksi koettiin kirjastojen laatutyötä ja laadun arviointia tukevan helppokäyttöisen työkalun laatiminen ja siihen liittyvä, kirjastoille suunnattu käytännönläheinen käyttökoulutus. Jatkohanke asian tiimoilta käynnistyy Joensuussa keväällä 2016. Itä-Suomen laatuyhteistyö jatkuu uuden laatuhankkeen merkeissä syksyllä 2015.\nSubmitted by mar_tiitta on Tue, 15/10/2013 - 11:12


Mike Oldfield : Exposed\nKcrimso kirjoitti noin 12 vuotta sitten (10 kommenttia)\nHyvä livelevy. Oldfieldin taustalla soittaa yli 20 henkinen bändi. Mukana myös kaikkien progefanien suosikki Pekka eli Pohjola. Ekalla levyllä on reippaasti tiivistettynä koko massiivinen Incantation. Toisella levyllä rokkaava versio Tubular Bellsistä ja vielä lopuksi veikeä disco-proge biisi Guilty. Luulisin että tämä julkaisu voisi olla hyvä hankinta niille jotka pitävät Tubular Bellsia mielenkiintoisena, mutta aavistuksen tylsänä. Arvosana: 9\nÄh, kyllähän toi Exposedin "bändi" on peräti 50 henkinen.\nKcrimso kirjoitti noin 11 vuotta sitten+/- saldo : 0\nUpea levy vaikka Incantationsin pätkiminen ärsyttääkin. Tämän jälkeen jonkun Light + Shaden pelkkä ajatteleminenkin on masentavaa.\nMukana myös kaikkien progefanien suosikki Pekka eli Pohjola.\nNyt vasta kunnolla luin mukana olevien nimilistaa. Pohjolan kyllä tiesin ennestään olevan mukana, mutta tässä on toinenkin suomalaisnimi mainittu. Trumpetissa on Simo Salminen. Onkos tästä parempaa tietoo kellään?\nmakkarapytti kirjoitti noin 5 vuotta sitten+/- saldo : 0\nSimo siirtyi uuteen maaimaan jo varhain, 1970 -luvun puolivälin jälkeen. Hän soitti muun muassa Jonesin ja Lewisin kanssa ja päätyi lopulta kaikkien aikojen rumpalin, Buddy Richin yhtyeeseen. Aika epätyypillinen kehityskulku suomalaiselle (studio)muusikolle operoida aitiopaikalla omalla intohimon alueellaan...kutsumustyötä jos mikä...\nKiitos, arvasin että täällä tietoo löytyy jollakin.\nNoilla tiedoilla löysin juttuakin mediasta...\n...tuon jutun lopussa oleva video kannattaakin katsoa.\nTätäkään en ole moneen vuoteen kuunnellut. Levy on hyvä ja kiertue oli taiteellinen menestys. Taloudellisesti tuli pataan, kuin Suomen futisjoukkuelle arvokisakarsinnoissa ja Oldfield joutui makselemaan Exposedin rojalteista kuluja kymmenisen vuotta, ennenkuin oli sujut. Olikos muuten niin, että Pekan lisäksi myös Simo on jo menehtynyt? Samaten myös Moerlen ja Bedford. No Oldfield elää vielä...\nJoo trumpetisti Salminen kuoli 2014.\nNo Oldfield elää vielä...\nToivottavasti... Bahamalla oli nuo hirmumyrskyt ja uudesta levystä ei vaan kuulu mitään.\nMuutaman mailin etäisyydeltä talosta oli hirmumyrsky pyyhkäissyt\nMutta oleellisempi tieto on että seuraavan levyn lopullinen versio on lähtenyt levy-yhtiölle. Ilmestynee siis alkuvuodesta?\n5 kuuntelijaa. Tarkemmat tiedot


Kuluttajapäivä – Kulma\nBy Vieraskynä\ton 11.3.2019\nPäivänavauksen perinteet ulottuvat koko koululaitoksen syntyjuuriin, ja niiden sisällöt ovat luonnollisesti eläneet ajassa. Nykyisen muotoista aamunavausta edelsivät kansa- ja oppikoulujen aamu- ja iltarukoushetket. 1960-luvulla keskusradion yleistymisen myötä päivänavauskäytännöt saivat uutta ilmettä ja ne monipuolistuivat. Nimeksi vakiintui päivänavaus. Nykyään käytännöt päivänavausten pitämisessä vaihtelevat suuresti eri oppilaitoksissa. Joissakin kouluissa aamu aloitetaan keskusradioiden kautta yhä päivittäin yhteisellä aamunavauksella,\nPosted in: aamunavaus, Kuluttaja, Kuluttajan oikeudet ja vastuu, Kuluttajapäivä, lukio, päivänavaus, peruskoulu\nBy Vieraskynä\ton 18.4.2016 18.4.2016\nTyöpiste 5. Ruokahävikki on ajankohtainen ja tärkeä aihe. Suomessa heitetään henkilöä kohden 20-26 kiloa eli 125 euron edestä ruokaa roskiin vuodessa. Määrä vastaa noin kuutta prosenttia kaikesta kuluttajien ostamasta ruoasta (MTT:n Ruokahävikkitutkimus 2013). Ruokahävikillä on niin taloudellisia kuin ympäristölle haitallisia vaikutuksia. Kuluttajapäivillä työpisteellä keskusteltiin ruokahävikistä sekä lähestyttiin aihetta eri opetusmenetelmien kautta. Esimerkkejä ruokahävikin ajankohtaisuudesta tuotiin\nPosted in: Kuluttajapäivä, Ruokahävikki, Vastuullinen kuluttaminen\nBy Vieraskynä\ton 13.4.2016 13.4.2016\nTyöpiste 3. Työpisteemme lähtökohtana oli opiskelijan rahankäytön suunnittelu. Tarkoituksena oli saada aikaan yleistä keskustelua talousasioista vuorovaikutuksellisin menetelmin. Tuntuu siltä, että raha-asioista puhuminen on edelleen ”tabu” ja avun pyytäminen raha-asioihin liittyvissä asioissa koetaan vaikeaksi ja häpeälliseksi. Halusimme ”nostaa kissan pöydälle” ja herätellä opiskelijoita keskustelemaan ja pohtimaan rahaan liittyviä asioita avoimessa, hyväksyvässä ilmapiirissä. ”Maksuhäiriö ei ole maailmanloppu,\nPosted in: #puhu rahasta, Kuluttajapäivä, Talouskasvatus\nBy Vieraskynä\ton 12.4.2016 21.4.2016\nTyöpiste 2. Kaveri ei pääsekään joulupukiksi lapsille, mistä korvaava pukki? Sisustusta olisi kiva päivittää. Kesälomalla voisi kokeilla vuokrata asunnon hotellin sijaan. Kysymyksemme Kuluttajapäivän työpisteellä oli: Mikä näitä edellä lueteltuja asioita yhdistää? Yhdistävä tekijä on vertaisverkkokauppa, joka on kahden kuluttajan välillä käytävää kauppaa verkossa. Kaupan kohteena voi yhtä hyvin olla niin hyödykkeet kuin palvelutkin. Aika moni\nPosted in: Kuluttajakasvatus, Kuluttajan oikeudet ja vastuu, Kuluttajapäivä, vertaisverkkokauppa\nBy Vieraskynä\ton 6.4.2016 20.4.2016\nKuluttajanoikeuksien päivää vietettiin Helsingin yliopistossa, Siltavuorenpenkereellä 17.3.2016. Päivän järjestämisestä vastasivat jo viidettä kertaa Helsingin yliopiston kotitaloustieteen opiskelijat. Kuluttajapäivän järjestelyssä opiskelijat tekivät yhteistyötä kuluttajakasvatuksen toimijoiden kanssa. Yhteistyökumppaneita olivat Kilpailu- ja kuluttajavirasto, Ruokatieto, Martat, MunTalous, Kaupan liitto, HSY ja Kuluttajaliitto. Päivän tavoitteeksi opiskelijoiden oppimisen kannalta oli määritelty yhteistyöhön harjaantuminen, kuluttajakasvatuksen sisältöteemoihin perehtyminen sekä pedagogisten ratkaisujen luominen kuluttajakasvatukseen moderneja opetusteknologisia\nPosted in: Kotitalousopetus, Kuluttajakasvatus, Kuluttajapäivä, Opettajaksi opiskelevat


Johtaminen sosiaali- ja terveysalalla: Saarijärveltä tuli postia\nHarmaan syyspäivän iloksi sain kuulumiset kollegaltani Seppo Lehtovuorelta. Hän on TAMKissa Johtaminen sosiaali- ja terveysalalla erikoistumisopinnot suorittaneiden mielissä edelleen, vaikka onkin jo viettänyt eläkepäiviä yli viisi vuotta. Joillakin ihmisillä vaan on positiivinen ja hyvä karma. Kun tällaisesta ihmisestä puhuu tai kirjoittaa, niin mielen valtaa lämpö ja kiitollisuus siitä, että on saanut olla lähellä. Minulla on moninkertainen onni, kun sain tehdä töitä yhdessä hänen kanssaan toistakymmentä vuotta ja olla "kämppäkaveri" vuosia. Minunkin levottomaan sieluun hän toi rauhaa ja oli ongelma iso tai pieni, Seppo osasi sen hoitaa tyylikkäästi ja varmasti. Minun on helppo sanoa, että "onnestain on puolet sinun", hän auttoi minua onnistumaan monissa asioissa.\nSeppo asuu siis nykyään Saarijärvellä vaimonsa kanssa ja kolme lasta ovat maailmalla. Vanhin poika on asunut niin kauan kuin muistan perheineen Wienissä ja tekee kansainvälistä työtä. Tytär ja nuorempi poika perheineen ovat Helsingissä. Kaikissa perheissä on kaksi lasta, jotka nyt ovat hyvässä kasvussa. Lapsille ja lapsenlapsille on iso onni isovanhemmista, jotka ovat heidän elämässään läsnä aktiivisesti. Viime kesä on mennyt urheilun merkeissä, sillä kaikki lapsenlapset ovat oppineet uimaan ja käyneet urheilukoulua lomillaan Saarijärvellä. Wienissä asuvien lastenlasten kanssa on käyty viime kesänäkin Venetsian Lidolla uimassa ja matkusteltu eri puolilla Eurooppaa. Talvisin hiihto on tärkeä laji ja syksyisin marjastaminen ja puutarhan sadon korjuu.\nKaikki tärkeät asiat kuten espanjan kielen opiskelu ja harjoittelu paikan päällä, kuorolaulu, kalastaminen, kirjallisuuspiiri, näkövammaisille paikallislehden luku ja tietysti keihäänheitto jatkuvat edelleen. Viime kesänä Seppo on osallistunut kuusiin keihäänheitto-kisoihin ja Jyväskylän Harjulla käydystä kisasta tuli SM-pronssi.\nDekkareita kauniissa puutarhassa\nSosiaalityö on lähellä sydäntä edelleen, sekä teoriassa että käytännössä. Hiljattain Seppo piti veteraaniopettajille esitelmän edunvalvonnasta ja muitakin aiheita on suunnitteilla. Kirjallisuus on tärkeä osa elämää edelleen. Seppo on kova poika lukemaan dekkareita, Nesbön dekkarit on tullut luettua kaikki viimeistä lukuunottamatta. Dekkareiden ohella kuluvat kirjallisuuden klassikot, jotka Seppo tuntee hyvin. Itse asiassa hän noudattaa Coveyn oppeja elämässään; lukee kirjoja laidasta laitaan, urheilee ja kuntoilee, syö terveellisesti oman puutarhan ja lähimetsien tuotteita, huolehtii lähiympäristöstään ja jakaa "hyvää" monipuolisesti.\nKuva Saarijärven kunnan nettisivulta\nJa missä maisemassa! Saarijärvi on kyllä kappale kauneinta Suomea.\nHyvää syksyä Saarijärvelle,\nLähettänyt seija telaranta klo 11.48\nTunnisteet: Johtaminen sosiaali- ja terveysalalla, Saarijärvi, Seppo Lehtovuori, TAMK


Kulttuurisampo - Tupakkarasia\nValkoinen neliön muotinen ohut rasia, jossa kansi ja pohja samansuuruiset. Takakannen teksti on punainen ja kullanvärinen, edessä suomen leijona vaakuna, jossa päällä kruunu sekä kullanvärisiä lehviä ja tekstiä. (katso merkit osiosta). Rasian sisällä paperilappuja. Rasian sisäkannet täynnä lyijykynällä tehtyjä numeroita.\nmateriaali paperi, pahvi\nmitat k=1,7cm p=9,9cm l=8,3cm\nhuomiot Valmistusaika: 1900-luvun alku.; Lahjoittaja: Esteri (Mäkisepän tila) Koivisto; Valmistus: Yhtiö perustettu 1772. Fennia tupakkaa valmistettu 1800-luvun lopusta 1940 luvulle. Kyseinen aski on 1900-luvun alkupuolelta.; Viiteet ja lähteet: Eeva Mikolan muistio lahjoituksesta 11.9.2001 Luovutusasiakirja, liite 11.9.2001; Merkit: Fennia 25st. PH.U.Strengberg & Kumpp. Osakeyhtiö Pietarsaaressa. PH.U.Strengberg & Cos Aktie-Bolag Jakobstad. Päälle kirjoitettu lyijykynällä Osuuskaupan laput.; Vauriot: Rasia hajonnut, tarra osittain irti.; Lisatiedot: Rasiassa on sisällä 4 vaaleanpunaista pientä hammasreunaista lappua, joissa lyijykynällä merkitty numeroita ja vuosiluku 1907. Lisäksi 5 valkoista hammasreunaista lappua, joissa myös numeroita ja vuosiluku 1907. Ja vielä yksi suurempi valkoinen lappu, jossa toisella puolella lyijykynällä kirjoitettu jonkinalainen kauppalista tai puuteluettelo ja toiselle puolelle musteella 94717 / 3 1907 1 Wuota 2 Sänkiäisen 2 vasikan kaikki mustaksi K.Hokka.\nasiasana rasiat, savukkeet, nautintoaineet, tupakka\nkuvaus Valkoinen neliön muotinen ohut rasia, jossa kansi ja pohja samansuuruiset. Takakannen teksti on punainen ja kullanvärinen, edessä suomen leijona vaakuna, jossa päällä kruunu sekä kullanvärisiä lehviä ja tekstiä. (katso merkit osiosta). Rasian sisällä paperilappuja. Rasian sisäkannet täynnä lyijykynällä tehtyjä numeroita.\ntiedoston sijaintitunniste http://www.kulttuurisampo.fi/images/data/532_466_0_tupakkarasia_1.jpg, http://www.kulttuurisampo.fi/images/data/532_466_0_tupakkarasia_1_tn.jpg\nrasiat, savukkeet, tupakka, nautintoaineet\nrasiat, tupakka, nautintoaineet


🚗 Roros Lentokenttä auton vuokraus 250 EUR / 2429 NOK per viikko\nAuton Vuokraus Roros Lentokenttä\nRoros Lentokenttä Auton Vuokraus\nHalvat autonvuokraus Roros Lentokenttä\nRoros Lentokenttä on suosittu autovuokraamon kohde. Lentoasemalla Roros Lentokenttä on useita autovuokraamoja, joissa on laaja valikoima erilaisia autoluokkia. Monet asiakkaistamme ovat vuokranneet autolla Roros Lentokenttä ja heillä oli hyviä kokemuksia. Älä odota, kun varaat autosi Roros Lentokenttä ennen kuin tiedät, että hinnat nousevat ja saatavuus vähenee.\nAjaminen kaupungissa Roros Lentokenttä vuokra-auton avulla voi olla haastavaa, muttei mahdotonta. Se on hyvä tapa liikkua, mutta suosittelemme tutustumaan paikallisiin liikennesääntöihin, sillä ne saattavat vaihdella sen mukaan, mitä olet tottunut. Muista, että ruuhka-aikana liikenne voi olla melko tiheä, ja se voi kestää kauemmin ennen kuin pääset määränpäähän.\nMihin dokumentaatioon minun täytyy vuokrata auto Roros Lentokenttä\nHyödyllisiä tietoja Roros\nAutonvuokrausyritykset Roros Lentokenttä\nLentoyhtiöiden lentoyhtiöt Roros Lentokenttä\nKatso viimeiset 5 asiakasarvostelusta. Asiakkaamme arvioivat Roros autovuokraamon keskimäärin 0.00 0: n perusteella.


Staten Island Ferry ja Lower Manhattan – Noro\nAamu oli hieman edellistä pilvisempi, mutta aurinko pilkisteli lupaavasti ja lämpötila oli jopa edellispäivää korkeampi. Testasimme hotellin yhteydessä olevan japanilaistyylisen Koi-ravintolan aamiaisen, joka oli aivan länsimainen tarjonnaltaan.\nItse asiassa aamiaisen lista oli aivan sama kuin se, jonka mukaan olimme tilanneet aamiaisen huoneeseemme edellisaamuksi. Nina valitsi irlantilaista kaurapuuroa ja hedelmiä. Juha jatkoi tutulla kananmunia, pekonia ja perunoita -linjalla.\nHienosta säästä johtuen päätimme lähteä lautta-ajelulle Staten Islandille. Päästäksemme Manhattanin eteläkärjessä sijaitsevaan South Ferry -satamaan kävelimme ensin Broadwayn ja 42-kadun metroasemalle. Pienen lippuautomaatilla sähellyksen ja automaatille jonottavan pariskunnan kanssa tehdyn rahanvaihto-operaation jälkeen meillä oli metrokortti.\nPäästessämme laiturille linjan 1 junan ovet sulkeutuivat juuri. Ilmeisesti joku oli kuitenkin ollut ovien välissä jossain päin junaa, koska ovet aukesivat uudelleen. Juha käytti tilaisuutta hyväkseen ja piti ovia sen verran väkisin auki, että ehdimme kyytiin.\nSouth Ferryn metroasema on niin pieni, että vain viisi vaunua mahtuu laiturin kohdalle. Metrossa kuulutettiin pari kertaa, että South Ferryyn menevien pitää olla viidessä ensimmäisessä vaunussa. Muuten hyvä, mutta oli mahdoton tietää mihin vaunuun olimme loikanneet. Pari pysäkkiä ennen South Ferryä tuli metrotyöntekijä vaunun ovelle ja kehotti vaihtamaan vaunua, jos halusi pois South Ferryssä. Muiden turistien tavoin hölkkäsimme muutaman vaununmitan eteenpäin ja astuimme takaisin junaan.\nPerillä nousimme katutasoon ja katselimme hetken Battery Parkin hyörinää muistellen kuinka viimeksi käydessämme palelimme. Menimme sisälle Staten Island Ferry -terminaaliin ja huojennustauon jälkeen ehdimme parahiksi mukaan seuraavalle lautalle. Lauttakyyti on hämmästyttävästi ilmainen.\nVanhojen elokuvien kuvauksesta poiketen lautalla ei ole avokantta. Ainoastaan lautan päässä olevat sisääntulo-ovet olivat auki siten, että parveilevat turistit pääsivät suojakaiteen viereen ottamaan kuvia loittonevasta Manhattanista. Alakannella oli myös raollaan olevia ikkunoita, joiden aukoista sai otettua kuvia. Lautan kuulutukset huvittivat meitä suuresti. Metallinen ja täysin käsittämätön naisääni oli kuin aikuisten puhetta Jaska Jokusen piirretyistä: ”Wuaa wua wa ua wuua thank you wa wua wa.”\nStaten Islandin päässä kysyimme portinvartijalta lähtisikö sama lautta heti takaisin. Vastaus oli myönteinen, mutta takaisin kyytiin piti kiertää terminaalin kautta – oikeasti. Tallustelimme kiltisti pingviiniaskellusta ruuhkan mukana takaisin samalle lautalle, joka lähtikin nopeasti paluumatkalle tönittyään ensin laituria reunustavia puuparruja.\nPalattuamme takaisin Manhattanille oli kofeiinin määrä veressä valunut vaarallisen alas. Aamulla lähes juomatta jäänyt kuravesi oli jo poistunut elimistöstä. Pidimme kahvi- ja sipsitauon pienessä Dough Re Mi -kuppilassa.\nKävelykierros jatkui vanhalle tullikamarille. Meitä ei kiinnostanut siellä sijaitseva intiaanimuseo vaan talon upea arkkitehtuuri ja sisäpuolella seinämaalauksin koristeltu atrium. Seuraavaksi pyrimme vanhan postitalon upeaan pääaulaan, mutta se oli suljettu remontin takia.\nJuhan ravintolalistalla ei ollut ensimmäistäkään täppää Manhattanin eteläkärjessä, joten päätimme lounastaa valiten paikan näköalan mukaan. Suuntasimme Pier 17 -laiturialueelle vain havaitaksemme perillä senkin olevan remontissa. Istahdimme hetkeksi ja surffasimme Juhan puhelimen Yelp-sovelluksella (jenkkien eat.fi) etsien lähistöltä kehuttuja ravintoloita.\nKorttelin päästä löytyi Fresh Salt -niminen kuppila, jonka arvostelut olivat hyviä. Saimme siellä heti vapaan pöydän. Välipalapainotteinen lista näytti ensin soveltuvan todella heikosti Ninan ruokavalioon, mutta kalkkunasalaatti muokattiin hänelle sopivaksi. Juha tilasi lihamurekevoileivän. Pikaruokalaksi paikkaa ei voi haukkua, mutta tarjonta oli maukasta.\nJatkoimme kävellen Brooklyn Bridgen alitse pohjoiseen ja kuljimme Chinatownin halki Canal Streetille. Pistäydyimme kahvilla todella mukavassa TJ’s kuppilassa, jonka selvästi kahvinsa tuntevan baristatytön kanssa juteltuamme valitsimme meille kupposet etiopialaista. Vaikka kahvi oli kotimaansa tyylin mukaisesti mietoa, niin ne olivat toistaiseksi reissun parhaat kahvit.\nJatkoimme Canal Streetin vilinässä kaupustelijoita väistellen, kunnes kurvasimme Greenelle kohti pohjoista. Bongailimme muutaman arkkitehtonisesti mielenkiintoisen kohteen alueelta, jonka jälkeen kävimme tutussa Dean & Deluca delissä. Taivastelimme maukkaan näköistä tarjontaa jonkin aikaa.\nKello kävi jo illallisaikaa, joten kaivoimme Juhan ravintolalistan jälleen esille. Valitsimme kohteeksemme toisen avenuen ja seitsemännen kadun kulmaa lähellä olevan Via della Pacen. Kävellessämme ravintolalle fiilistelimme Boweryn ja East Villagen rentoa ilmapiiriä.\nRavintolaan saapuessamme meitä onnisti jälleen ja vapaa pöytä löytyi heti. Italiaksi meitä tervehtinyt nuori hovimestari noteerasi heti Juhan päällä olleen Fernet Branca -paidan. Juhan kerrottua, ettei ole meistä se italiaa osaava, kaveri vaihtoi muutaman lauseen Ninan kanssa italiaksi.\nMelkein heti saatuamme ruokalistat rämähti ravintolassa musiikki soimaan melkoisella volyymillä. Rauhankatu (= Via della Pace) ei todellakaan ollut nimensä veroinen. Tilausta tehdessämme pyysimme hieman hiljentämään voimakkuutta ja hetken kuluttua äänenvoimakkuus putosikin siedettävälle tasolla mahdollistaen muillekin keskustelun huutamatta.\nTilaamamme tonnikalapihvit olivat todella hyviä ja hinta/laatusuhde aivan erinomainen. Päätimme jättää jälkiruoat väliin. Poistuessamme nuori hovi pysäytti meidät ovelle ja pääsimme ulos vasta nautittuamme hänen tarjoamansa hyvänmakuiset yrttiliköörisnapsit. Nappasimme taksin lennosta toisella avenuella ja rempova kyyti toi meidät hotellille viettämään loppuiltaa.\nEdellinen Edellinen artikkeli: Leppoisa sunnuntai\nSeuraava Seuraava artikkeli: Vetinen Woodbury


Joona “Serral” Sotala WCS-turnauksen voittoon Kiovassa - Suomen elektronisen urheilun liitto - SEUL ry\nEtusivulle › Uutiset › Joona “Serral” Sotala WCS-turnauksen voittoon Kiovassa\nJulkaistu ma 20. toukokuuta 2019\nKiovassa järjestettiin viikonloppuna WCS Spring -turnaus.\nJoona “Serral” Sotala jatkoi viikonloppuna voittokulkuaan World Championship Series -turnauksessa. 17.-19. Toukokuuta Kiovassa, Ukrainassa, järjestetyssä turnauksessa ENCE Esports -organisaatiossa pelaava Sotala voitti kaikki ottelunsa. Finaalissa vastassa oli Juan Carlos “SpeCial” Tena Lopez. Finaali päättyi Sotalan voittoon luvuin 4-0. Voittonsa myötä Sotala ansaitsi 20 000 dollaria sekä paikan WCS Global Finals -turnaukseen, jonne Sotala lähtee puolustamaan viimevuotista mestaruuttaan.\nWCS Spring -turnaus oli ensimmäinen kolmesta vuonna 2019 järjestettävästä WCS Circuit -offlineturnauksista. Turnauksista kerätään pisteitä, jotka mahdollistavat pääsyn vuoden päätteeksi järjestettävään finaaliin. Seuraavaksi sarjan turnaus, WCS Summer, pelataan Kiovassa heinäkuussa. Jokaisen WCS-turnauksen palkintopotti on 100 000 dollaria, ja vuoden päätteeksi järjestettävän finaalin 500 000 dollaria.\nVuonna 2018 Sotala voitti jokaisen WCS-sarjan turnauksen sekä lopulta myös finaalin. Historiallisen voiton Sotala saavutti viime vuonna myös GSL vs. the World -turnauksessa. Molemmat turnaukset Sotala voitti ensimmäisenä Korean ulkopuolisena pelaajana.\nKuva: StarCraft Esports / Twitter


Torninosturin kuljettajien pätevyysvaatimuksiin muutoksia - Artikkeli - Sosiaali- ja terveysministeriö\nSosiaali- ja terveysministeriö 21.11.2019 13.26\nTorninosturin kuljettajan pätevyysvaatimukset muuttuvat siten, että ammattitutkinnon tai sen soveltuvan osan suorittamista vaaditaan jatkossa vain niiltä työntekijöiltä, jotka kuljettavat kuormamomentiltaan yli 25 tonnimetrin torninosturia.\nPienen, kuormamomentiltaan enintään 25 tonnimetrin torninosturin kuljettamiseen vaaditaan jatkossa työnantajan kirjallinen lupa. Työnantajan on varmistettava, että työntekijän on saanut riittävän koulutuksen laitteen turvalliseen käyttämiseen.\nKirjallista lupaa vaaditaan jatkossa myös työskentelyyn niin sanottuna alamiehenä eli työntekijänä, joka kiinnittää taakan asennuskäyttöön tarkoitettuun nosturiin. Muutoksen taustalla on se, että alamiehen ammattitaidolla on suuri merkitys nostotyön turvallisuuden kannalta.\nUudessa asetuksessa on myös muutoksia työvälineiden käyttöönotto- ja määräaikaistarkastuksiin: metsätyöhön tarkoitetut metsätraktoriin kiinnitetyt kuormausnosturit rajataan käyttöönotto- ja määräaikaistarkastusten ulkopuolelle ja betonipumppuautot, tuulivoimaloiden huoltohissit ja hyllystöhissit lisätään näiden tarkastusten piiriin.\nAsetus tulee voimaan 1.3.2020.\nHallitussihteeri Kaisu Ahtola, p. 0295 163 785, [email protected]\nlainsäädäntö työelämä työsuojelu työturvallisuus


Pieni videonpätkä Perjantain-iltasafarilta. Isommat mäet jäi kuvaamatta kun piti olla molemmat kädet ratissa, mutta jospa tuosta hieman fiilistä välittyy https://www.youtube.com/watch?v=h8ORsEn ... ture=share\nSisämajoituksen varanneet, ottakaa omat liinavaatteet tai makuupussi mukaan. Perjantain aikataulu on sen verran kireä, että koittakaa kevyelle maastolenkille lähtijät saapua ajoissa paikalle. Päivällinenkin toki vielä ensin, mutta metsään pitäisi päästä starttaamaan aika tarkasti 18:00 että ehditään...\nKumpaankin ajomaastoon voi tulla kilvettömällä, mutta siirtymää leiristä tulee lähemmälle alueelle linnuntietä n.8km ja toiselle n.15km. Lähemmälle alueelle pääsee pienempiä hiekka-/metsäteitä ja metsäautotien varteen saa trailerin. Portaalipeleille ei ehkä oikein tarpeeksi haastavaa uraa löydy ja i...\nLintukoto Osoite: Tykkitie 34, 49660 PYHÄLTÖ Ajo-ohje Lappeenrannantieltä (tie n:ro 26) Pyhällöstä. Viitoitus Hamina Taavetti tieltä siis: Turkia, Haapala, Lintukoto Lähin taajama siis Pyhältö, jossa myös kauppa. Mutkaisia sorateitä jos tykkää lähestyä, niin Kouvola - Sippola suunnasta Haapalan kaut...\nTuolla noi vähät kuvat, joita jäi kameraan Lauantaitöistä johtuen. Kiitokset onnistuneista treffeistä järjestäjille ja kaikille treffeillä olleille.\nToistaiseksi poutaa Haminassa. Aamulla töihin tullessa vähän ripsi vettä muutamassa kohtaa. Jeeppi takapihalla rätti viriteltynä päälle varmuuden vuoksi. Illalla ajelen Onkamaan ja Suur-Miehikkälän kautta kohti Palvaata, katsotaan sitten mistä porukka löytyy. Arpajaispalkintoja on kassikaupalla kyyd...\nKäytiin siinä teidän majapaikassa pyörähtämässä, mutta taisitte olla metsässä. Pari Jeeppiä oli parkkipellolla ja hobuttimet aitauksessa. Mustjoen crossimonttua olitte ilmeisesti myös käyneet kiertämässä ja mäkiä koittamassa kun siellä näkyi tutunnäköisiä ajojälkiä. http://www.hamsmk.net/tapahtumat1...\nLinkin takana talvisia kuvia Musjoelta https://picasaweb.google.com/107124618393340527910/Talveralli2015 Samassa paikassa oli tämän vuoden Eestin MP-talviralli. Sattuu taas meidän perinteinen Leppojan viikonloppu samaan aikaan, joten tämä reissu jää valitettavasti väliin. Saattaahan se tosin olla et...\nAihe: Willys Jeep CJ5 -57\nRe: Willys Jeep CJ5 -57\nTäytyy nyt testata uuden foorumin toimivuutta ja laittaa kuva nykyisestä asusta. https://lh5.googleusercontent.com/-vWgmiBlc_ZQ/VA7NDZ6WEpI/AAAAAAAADk4/tXJdfwBkynI/w800-h600-no/P1070159%2B%28800x600%29.jpg Viime kesänä rakentelin rättikatolle putket ,mutta joutuu vielä tuota wranglerin kattoa muokka...\nTuli viriteltyä Syysvarustetta Willykseen mutta menee tämäkin tapahtuma päällekkäin pakollisen jokavuotisen Eestinturneen kanssa, joten nämäkin karkelot nyt jää väliin tänäsyksynä. https://lh5.googleusercontent.com/-vWgmiBlc_ZQ/VA7NDZ6WEpI/AAAAAAAADk4/tXJdfwBkynI/w800-h600-no/P1070159%2B%28800x600%2...\nAihe: Enduro kisaan kaivataan avustajia 14.6.2014\nKisareitti ja kilpailun luonne sai hyvää palautetta. Ainakin osa kuskeista tykkäsi tämäntyylisestä skabasta.\nTuolla koostetta ja kommenttia: https://www.youtube.com/watch?v=vASlrNEcmRw\nOlisi kovasti kiinnostanut tulla talkoilemaan ja seuraamaan kisaa, mutta nykyään nää Lauantaitkin menee töissä.\nAihe: Safari Virossa 29-31.5.2014 TÄYNNÄ!\nHyviä monttuja olitte löytäneet. Vettä oli tainnut tulla Vapusta aika paljon lisää urille. Onko tuo joenylityspaikka jossa safarinvetäjä kahlaa yli, jossakin Valgejoen sillalta(kanoottien nostopaikka)Pohjoiseen? ja tuo kostea ura, jossa montussa vinssailua siellä samalla suunnalla joen itäpuolella? ...


Yamaha WR 125 X 125 cm³ 2013 - Rauma - Moottoripyörä - Nettimoto\nErittäin hyväkuntoinen WR. Talvet pidetty tallissa. Huollot tehty liikkeessä. Öljyt vaihdettu 2tkm välein, kätetty castrollin öljyä ja öljyn suodatin juuri vaihdettu. Black Widowin änkkä on, joten tulee kunnolla ääntä. Mukaan saa vakio änkän. Kytkin- ja jarrukahvat ovat säädettävät. Renkaat ovat hyvässä kunnossa ei ole poltettu kumia. Huoltokirja ja kuitteja ostoksista löytyy.\nMittarilukema 32 000 km Päivitetty 29.07.2018\nErittäin hyväkuntoinen WR. Talvet pidetty tallissa. Huollot tehty liikkeessä. Öljyt vaihdettu 2tkm välein, kätetty castrollin öljyä ja öljyn suodatin juuri vaihdettu. Black Widowin änkkä on, joten tulee kunnolla ääntä. Mukaan saa vakio änkän.\nKytkin- ja jarrukahvat ovat säädettävät. Renkaat ovat hyvässä kunnossa ei ole poltettu kumia.\nHuoltokirja ja kuitteja ostoksista löytyy.\nNettimoto ID 2274895


Suunnittelemaan! - Kulttuurikasvatussuunnitelma\nEtusivu » Suunnittelemaan!\nTyökalu on avoin ja maksuton apuväline kulttuurikasvatussuunnitelman laatimisprosessin tueksi. Lomake sisältää apukysymyksiä, vinkkejä ja ideoita suunnitteluprosessin eri vaiheisiin. Tämä työkalu on tarkoitettu työryhmänne käyttöön yhteisen pöydän ääressä täydennettäväksi. Tavoitteena on valmis, yhteinen ja jokaisen vuosiluokan kattava suunnitelma koko kunnalle tai alueelle.\nKonkreettiset vinkit, neuvot ja linkit ohjaavat kartoittamaan erikokoisissa kunnissa ja alueilla olevia vaihtoehtoja yhteisen suunnitelman kokoamiseksi. Suunnittelun apunanne toimivat kolme erisuuruista esimerkkikuntaa, Pienivaara, Keskikylä ja Suurela. Esimerkkikunnat saatte esiin työkalun vasemman laidan infopalkeista. Pienivaara, Keskikylä ja Suurela tarjoavat ehdotuksia, millaisia sisältöjä erikokoisissa kunnissa voisi eri luokka-asteilla olla tai millaisia toimintamalleja erikokoisissa kunnissa voisi olla. Työkalun oikeassa reunassa on ohjeita ja ideoita pohdinnan tueksi. Lisäksi “Tietopankki” sekä “Suunnittelupolku” osiot tarjoavat vinkkejä ja materiaaleja suunnittelun tueksi.\nKunta tai alue*\nVastuuhenkilön tai työryhmän määrittäminen\nLähetämme valmiin suunnitelman tähän sähköpostiosoitteeseen.\nKenelle kulttuurikasvatussuunnitelman laatiminen on vastuutettu?*\nEikö kunnassanne vielä ole nimettyä vastuuhenkilöä? Vastuuttaminen on tärkeää, jotta työ etenee. Vastuuhenkilö voi olla esimerkiksi opettaja tai kulttuuri- tai nuorisotoimen edustaja. Vastuun voi jakaa myös työparille.\nKetkä ovat mukana laatimassa kunnan kulttuurikasvatussuunnitelmaa?*\nSuunnitelman tekemisessä tarvitaan sekä kunnan opetustoimea että kulttuuripalveluita. Minimimiehitys suunnitelman työstämiseen voi olla alakoulun opettaja, yläkoulun opettaja. Mukaan kannattaa kutsua myös paikallisia taide- ja kulttuurialan toimijoita.\nKeiltä voisimme saada apua suunnitelman laatimiseen? Millaista apua?*\nTavoitteiden yhteydessä oli hyvä kysyä myös oppilaiden kommentteja! Mitä lapset ja nuoret toivovat suunnitelmalta? Millaisia sisältöjä? Mitä he haluaisivat kokea? Oppilailta voi pyytää kommentteja lisäksi suunnitelman luonnoksesta. 🙂\nMitkä arvot ohjaavat suunnitelman laatimista?*\nOhjaako suunnittelua esimerkiksi ajatus maailmasta, jossa jokaisella on mahdollisuus kokea kulttuuria?\nMitkä ovat suunnitelman tavoitteet?*\nMiksi haluatte kuntaanne oman kulttuurikasvatussuunnitelman? Kun arvot ja tavoitteet on muotoiltu, muihin kysymyksiin vastaaminen on helpompaa.\nKartoitusvaihe - mitä tehdään jo nyt, mitä tarjontaa löytyy?\nMitä taide- ja kulttuuritarjontaa kunnassa on?*\nTavoitteena on monipuolisuus! Listatkaa esim. lähialueen: merkittävät rakennukset, veistokset, patsaat, perinnetilat, kulttuuripolut, lähikulttuuriympäristöt, kirjastot, galleriat, museot, arkistot, taidelaitokset, kulttuurilaitokset, maailmanperintökohteet, kulttuuritapahtumat, teemaviikot, tempaukset, kylä- ja kaupunginosapäivät\nMitä muita taide- ja kulttuuripalveluita tarjoavia toimijoita alueelta löytyy?*\nPaikalliset taiteilijat, kulttuuri- ja taideyhdistykset, perinnetaitajat, taiteilijaosuuskunnat, taidekasvattajat, taiteen perusopetus, esiintyjät ja kiertävät ryhmät, kotiseutuyhdistykset, digitaaliset palvelut koulujen kulttuurikasvatuksen käyttöön, verkkomateriaalit, striimaukset, yhteistyö lähikuntien kanssa…\nMinkälaisia koko kunnan tasolle laajennettavia, kulttuurikasvatukseen liittyviä hyviä käytäntöjä kunnasta löytyy?*\nHyvät käytännöt kannattaa monistaa koko kunnan alueelle. Olisiko jokin kulttuurikokemus tarjottavissa tasapuolisesti koko ikäryhmälle pienellä rahallisella lisäpanostuksella? Suunnittelupolusta löydät vinkkejä kulttuurikasvatuksen rahoittamiseen ja resursseihin.\nMiten kulttuurikasvatusta toteutetaan koulussa tällä hetkellä?*\nKuuluuko kouluvuoteen juhlia, vierailuja kulttuuri- ja taidelaitoksiin, retkiä kulttuurikohteisiin tai kulttuuritapahtumia?\nMillaista yhteistyötä kulttuuri- ja taidetuottajien kanssa on tehty aiemmin koulussa? Keiden kanssa yhteistyötä on tehty?*\nAsian voi tarkistaa esimerkiksi koulun vuosikertomuksista.\nKoulun ja kulttuuritoimen yhdistäminen\nMitä toiveita kouluilla on kulttuurikasvatussuunnitelman suhteen?*\nMitä teemoja opetussuunnitelma velvoittaa käsittelemään?*\nLaaja-alaiset osaamiskokonaisuudet, oppimisympäristöt, monialaiset oppimiskokonaisuudet, valtakunnalliset tavoitteet...\nMiten kulttuuria ja taiteita voitaisiin tuoda osaksi sellaisia oppiaineita, joihin ne eivät itsessään kuulu?*\nVinkkejä ja ideoita -osiossa on annettu esimerkkejä eri oppiaineisiin soveltuvista kulttuurisisällöistä.\nMiten kunnan kulttuuritarjonta pystyy vastaamaan opetussuunnitelman ja eri oppiaineiden sisältöihin?*\nLähtekää nyt miettimään, mitkä listaamistanne kulttuurikohteista ja -kokemuksista ovat sellaisia, että kunnan jokaisen lapsen ja nuoren on tutustuttava niihin peruskoulun aikana. Kun olette valinneet ne, miettikää mille vuosiluokalle ne parhaiten sopisivat.\nToiminta luokka-asteittain. Valitse luokka-asteet, joita kulttuurikasvatussuunnitelmanne koskee*\nVarhaiskasvatus 0-3 v\nVarhaiskasvatus 4-5 v\nOletuksena ovat perusopetuksen luokat 1.-9. Kun suunnitelma tehdään kerralla koko perusopetukseen, se etenee selkeästi ensimmäisestä luokka-asteesta aina yhdeksänteen asti. Joissain kunnissa suunnitelma ulottuu myös lukiokoulutukseen. Vaihtoehtoihin voi käydä tutustumassa Suunnittelupolussa tai Valmiissa suunnitelmissa.\nVoitte halutessanne vielä valita suunnitelmallenne vuosittain vaihtuvan teeman. Teema voi olla vaikkapa taiteenlaji tai ajankohtainen ilmiö.\nMihin kulttuurin- tai taiteenlajiin tutustutaan? Mikä on tavoittena?*\nEsimerkkejä kulttuurin- ja taiteenlajeista: arkkitehtuuri, rakennettu ympäristö, kulttuuriperintö, kulttuurienvälisyys, kuvataide, valokuvaus ja elokuva, sanataide ja kirjallisuus, media ja uudet kulttuurin alat, muotoilu ja kädentaidot, musiikki, paikalliskulttuuri, tanssi, teatteri ja sirkus. Muistakaa pohtia tavoitteita opetussuunnitelman kautta!\nMistä toiminta koostuu?*\nEsityksiin ja vierailuihin kannattaa yhdistää kokemusta syventäviä ennakkotehtäviä, työpajoja tai jatkotyöskentelyä, jotka voidaan toteuttaa joko opettajan johdolla tai esim. taiteilijan, taidekasvattajan tai museopedagogin kanssa.\nKenen kanssa järjestetään yhteistyössä?*\nYhteistyökumppaneita voivat olla esim: kunnan kirjasto, paikallismuseo, taidekoulu, kotiseutuyhdistys ja paikallinen taiteilija\nMikä on osallistuva oppilas- tai luokkamäärä? Tarvitaanko kuljetuksia? Mitkä ovat arvioidut kustannukset?*\nHUOM! Taidetestaajat toimivat valmiina sisältönä 8.-luokkalaisille. Esimerkkejä kulttuurin- ja taiteenlajeista: arkkitehtuuri, rakennettu ympäristö, kulttuuriperintö, kulttuurienvälisyys, kuvataide, valokuvaus ja elokuva, sanataide ja kirjallisuus, media ja uudet kulttuurin alat, muotoilu ja kädentaidot, musiikki, paikalliskulttuuri, tanssi, teatteri ja sirkus. Muistakaa pohtia tavoitteita opetussuunnitelman kautta!\nTaidetestaajat-toimintaan ilmoittautuneiden koulujen kahdeksasluokkalaisille sekä heidän opettajilleen tarjotaan pääsyliput ja kuljetukset kohteeseen. Toimintaa rahoittavat Suomen Kulttuurirahasto, Svenska kulturfonden sekä opetus- ja kulttuuriministeriö.\nMikä on osallistuva oppilas- tai ryhmäkoko? Tarvitaanko kuljetuksia? Mitkä ovat arvioidut kustannukset?*


toukokuuta 2018 | Villivadelmia\nTässä se nyt sitten on. Eka vuosi lääkistä. Huomenna perjantaina on vielä viimeinen tentti, mutta sen jälkeen olisi koko elämäni kolmas (ja todennäköisesti myös viimeinen) fuksivuosi virallisesti paketissa. Haikeat on fiilikset, pakko myöntää. Kulunut vuosi on ollut hurja ja todella tapahtumarikas, mutta samalla myös ehkä elämäni paras ja antoisin. Oon päässyt tutustumaan moniin upeisiin ihmisiin, joiden kanssa ei ainoastaan ole tullut päntättyä hiki otsalla niin anatomisia rakenteita kuin histologian marjapuuronäytteitäkin, vaan myös juostua pää kolmantena jalkana aina yhdestä opiskelijatapahtumasta toiseen pitkin vuotta. Tätä kaikkea ei todellakaan olisi voinut paremman porukan kanssa kokea!\nVaikka en yleensä kuvakollaaseista liiemmin välitäkään (eivät tee yksittäiselle kuvalle liiemmin kunniaa), sopivat ne mielestäni tässä kohtaa hyvin koko vuoden yhteenniputtamiseen. Niinpä olenkin koonnut tähän postaukseen otsikon nimenmukaisesti lukuvuoden 2017-2108 kuvina! -pienien muisteluiden saattelemana<3\nSiispä LET'S GOU!\nEka koulupäivä, kaupunkisuunnistus ja TLA:n aloitus\nTerveyskeskuspäivät, Kostajaiset ja Pikkujoulut\nKun loka-marraskuussa olimme lopulta onnellisesti kotiutuneet terveyskeskuspäiviltämme, emme päässeet vuosikurssimme kanssa ainoastaan suunnittelemaan Kuolon ja Dentinan yhteisiä Pikkujouluja yhdessä hampaan fuksikurssin kanssa, vaan myös kostoretkeä rakkaille tuutoreillemme, jotka olivat koko kuluneen syksyn ajan keksineet vaikka mitä päämme menoksi. Vihdoin oli siis aika maksaa potut pottuina ja kyllä se kosto suloinen olikin! Saa nähdä kuinka pahasti ensi vuoden fuksit tulevat kostamaan meidän tuutoroinnit ensi syksynä...\nLoppusyksystä meidät valittiin kaverini kanssa hoitamaan FIMSIC:in (Finnish Medical Students' International Committee) nallesairaalatoimintaa täällä Kuopiossa. Nallesairaalassa lääketieteen ensimmäisen vuoden opiskelijat käyvät lähiseutujen päiväkodeissa hoitamassa lasten pehmoleluja kuntoon samalla lievittäen heidän mahdollista lääkäripelkoa turvallisessa ympäristössä (=päiväkodissa) toteutetun leikin avulla. Samalla me fuksit päästään harjoittelemaan lapsen kohtaamista hoitotyössä jo heti näin opintojen alkuvaiheessa sekä ohessa ehkä lievittämään omaa mahdollista lapsipelkoa...:) Kyllä sitä melko monta pehmolelua tulikin kuluneen kevään aikana hoidettua kuntoon!\nSuperristeily, SuperSappee ja MM-kyykkä\nEhkä parasta lääkiksessä opiskelussa jo heti ensimmäisestä vuodesta alkaen on ehdottomasti ollut kaikki harjoitustyöt. Anatomian pänttäyksen yhteydessä emme päässeet ainoastaan tutkimaan anatomisia rakenteita syksyllä elinkohtaisissa dissektioissa ja toistemme kurkuista KNK (korva, nenä, kurkku)-harkoissa, vaan myös kaikkien elinjärjestelmien osalta tammikuun dissektioissa. Keväämmällä harjoitustyöt keskittyivät enempi histologiaan ja solubiologiaan, jonka parissa tulikin sitten laskettua kurssikaverien veren kolesteroliarvoja sekä selvitettyä genotyyppiä laktoosi-intoleranssin suhteen geenitestillä. Vielä näin vikalla opiskeluviikollakin tuli harjoiteltua paineluelvytystä ihmisnukella hätäensiavun harkassa. Parasta!\nYhtenä toukokuisena viikonloppuna vapun jälkeen pääsimme nauttimaan näistä ihanista alkukesän hellekeleistä Suomen Mansesterissa järjestetyissä Medix (Mediolympialaiset)-karkeloissa yhdessä kaikkien muiden lääkiskaupunkien medisiinarien kanssa. Tapahtuman yhteinen pukuteema vaihtui lauantaina kaupunkikohtaisesti värikoodattuihin Medix-paitoihin (Kuopio sai tänä vuonna edustaa keltaisessa paitulissa), jotka tosin eivät tuntuneet pysyvän kenenkään päällä muutamaa tuntia kauempaa. Itsekin palasin sunnuntaina Medixeiltä kotiin Tampereen pinkissä t-paidassa keltaisen sijaan... Kaiketi sitä pitää tulevia vuosia varten ottaa missioniksi kerätä koko sarja Suomen lääkiskaupunkien medixpaitoja vaatekaappia koristamaan!\nPääsykoe vol 5\nViime viikolla sitten kohdattiin vielä kertaalleen oman menneisyytemme haamut, kun osallistuimme tämän vuoden lääkiksen pääsykokeen järjestelyihin: itse ensiksi aamulla infoapuna paikan päälle saapuville hakijoille, päivällä pääsykoevalvojana (vieläpä samassa salissa, missä itse tein viime vuonna oman kokeeni!) sekä kokeen päätyttyä klo 14 eteenpäin karkkitarjoilun ja traumanhoidon muodossa koesalien ulkopuolella. Pakko sanoa, että koetilanteen uudelleen eläminen -tällä kertaa salin toisella puolella pöydän takana istuen - oli todellakin eräänlainen ympyrän sulkeutuminen oman hakuhistoriani osalta. Sitä on hieman huvittavastikin kuluneen vuoden aikana välillä tullut pelättyä oman opiskelupaikan mitätöintiä, mikäli Moodle yhtäkkiä ei päästäkään kirjautumaan sisään tai sähköposti ei toimi kunnolla... Ehkä sitä nyt tämän viidennen pääsykoekerran myötä voisi viimeinkin sisäistää oikeasti olevansa lääkiksessä!\nKaiken kaikkiaan on kulunut vuosi ollut uskomaton!\nMyös Kuopio on yllättänyt mut todella positiivisesti ja vaikka en sitä haluakaan myöntää, niin kyllä se savolaisuus taitaa ainakin jossain määrin olla hieman tarttuvaa -vaikka kovasti kaksoiskonsonanttia vastaan pyrinkin taistelemaan! Tosin viime elokuussa mainitsemani kalakukon metsästys ei ainakaan vielä ole poikinut yhtään tulosta, joten sentään jotain savolaistumisrituaalia taitaa nyt kesän bucketlistallakin jäädä. Mikä on vain hyvä, sillä oma kesäni tulee vietettyä aika pitkälti yliopistolla labrojen uumenissa lääketieteen syvärien merkeissä. Niiden parissa onkin hyvä jatkaa nyt kuluneen lukuvuoden jälkeen ja palata sitten syksyllä taas opintojen ääreen tuutorin roolissa vastaanottamaan uusia lääkisläisiä<3\nTunnisteet: fimsic, kuopio, Lifestyle, LT1, lääkis, nallelääkäri, opiskelijaelämä, opiskelu, pääsykoe\nHuomenna se koittaa! Nimittäin kevään 2018 lääkiksen pääsykoe. Jännitys saattaa tässä vaiheessa olla jo ihan käsin kosketeltavaa: olo voi olla huonovointinen ja kädet ja kainalot hikoavat pelkästä sängyllä makaamisesta. Ainakin mulla tuo tapahtui käytännössä jokaisena hakuvuonna! Mutta nyt on se hetki yrittää ottaa vain iisisti ja suunnata ajatuksia muualle –sekä viimeistään sulkea ne kirjat!!\nKaikki mahdollinen työ, minkä ootte voineet pääsykoetta varten tehdä, on jo tehty kuluneiden kuukausien aikana, eivätkä nämä viime hetken paniikkilueskelut stimuloi mitään muuta, kuin sitä nimenomaista paniikkia. Älä anna sille valtaa.\nSä olet vahvempi kuin se koe. Eivät ne pääsykokeen tekijät niin paljon mielikuvitusta omaa, että keksisivät sinne jotain maata mullistavaa uutta tehtävätyyppiä. Toisin sanoen: sitä samaa kuraa se tulee tänäkin vuonna olemaan, kuin mitä juuri sinä olet jo koko kevään ajan laskenut ja harjoitellut. Nyt ne laskut pitää tehdä vain yhdessä kaikkien muiden hakijoiden kanssa. Samassa tilassa samaa ilmaa hengittäen. Ottakaa se koetilanne rutiinipäivästä! Kyllä te osaatte. Itse kokeen jännittämisen sijaan voitte jännätä sitä, joudutteko vastaamaan tänä vuonna kysymyksiin hevosista vai kanoista.\n2017 @Mualiman napa\nUlkona on upea sää, menkää nauttimaan siitä! Ostakaa jäätelö ja menkää pitkälle kävelylle. Suunnitelkaa, mitä teette huomenna kokeen jälkeen. Suhtautukaa huomiseen normaalina päivänä muiden joukossa.\nJos ootte matkustaneet kokeen perässä toiselle paikkakunnalle ja hengaatte nyt kenties jo hotellissa, lähtekää sieltä ulos! Viime vuonna suunnistin Kuopiossa itseni puhelimen Google Mapsilla torille Mualiman navalle juomaan kahvit ja kokemaan hämmentynyttä olotilaa siitä, onko tässä kenties uusi kotikaupunkini syksyllä. Ympärillä kuultu savon murre oli kuitenkin niin rempseän kuuloista, että seuraavan päivän pääsykokeeseenkin alkoi suhtautua savolaisen lungisti. Suattaapi olla että mennöö läpi, mutta suattaapa olla menemättäkin. Tärkeintä nyt on rauhoittaa oma mieli, saavutettiinpa se millä keinoin hyvänsä.\nMä tuun huomenna fiilistelemään koetilannetta teidän kaikkien koetta Kuopioon tekemään tulleiden kanssa pääsykoevalvojan roolissa ja myötäelämään samalla koetilanteen uudestaan. Vaikka en itse koetta tänä vuonna enää tee, pystyn kuitenkin koesalissa useana vuonna istuneena samaistumaan hyvin teidän tuntemaan jännitykseen. Pieni adrenaliini on hyvästä, mutta liiallisuuksina se muuttuu paniikiksi -ja sitähän nimenomaan halutaan välttää.\nKova työ on nyt tehty ja ainoa, mihinkä voitte enää vaikuttaa, on koetilanteen handlaaminen. Nukkukaa siis edellisyönä hyvin (tiiän, helpommin sanottu kuin tehty), rauhoittakaa koetilanne, keskittykää ja näyttäkää siihen paperille, mitä osaatte. Kun koe sitten kello 14:00 päättyy, astelette salista ulos tulevina lääkäreinä!\nOnnea kaikille huomiseen koitokseen!


Muotiviikko Kevät Kesä 2018: Parhaat korut catwalkilta.\nNäiden läpinäkyvien sormettomien käsineiden alla Chanelin malleja varustettiin kerroksellisilla timanttirannekkeilla.\nKotisi avaimet voivat olla suosikki SS18-lisävarusteesi, joka on ripustettu kitch-ketjuun Pariisin teemalla.\nLuonnon innoittamana Joseph Altuzarran tauko oli tauko erittäin naisellisista kappaleista, joita olimme nähneet SS18-catwalkilla.\nIsabel Marantin SS18 -kokoelma on ehdottomasti saanut inspiraationsa sekä rannalta että diskolta, ja olemme täysin OBSESSED näiden peilipallokorvakorujen kanssa.\nViehättävämmässä perinteisen havaijilaisen leesin kaulakorussa Marantin upeat kukkakaulakorut olivat unelmiemme kesän erottuvia kappaleita.\nNaomi Campbell päätti Off White -näyttelyn tyylikkäästi keinuttamalla upeaa kaulakorua, jonka olisimme varmasti saaneet prinsessa Dianan hyväksynnän.\nLausunnon ohella kaulakoruissa oli monimutkaisia yksityiskohtaisia aurinkolaseja, jotka ripustettiin ylellisesti kaulan ympärille ja jotka yhdistettiin vakavaan timanttiseen korvan blingiin. Yleisurheilu parhaimmillaan.\nKoko Chloé -näyttelyn ajan malleja koristivat luonnon, hedelmällisyyden ja jumalattaren symbolit, joita edustavat naiselliset muodon viehätyskaulakorut.\nKimaltelevan Eiffel -tornin taustalla olevat Saint Laurentin korut loistivat aivan omalla tavallaan. Jättiläinen vanteet saivat kimaltavan käänteen häikäisevillä timanteilla.\nVaikka iskulause tees ja glitter -mekot ovat saattaneet tarttua otsikoihin, korut olivat Dior -esityksen hiljainen sankari. SS18 -kokoelmassa näyttivät erittäin naiselliset ketjukaulakorut, joita koristivat sydämet ja tähdet.\nUpeiden kaulakorujen, rannekorujen ja sormusten rinnalla otettiin myös Diorin päärooli, joka palautti suunnittelijan Kalifornian aavikkohenkisen Cruise-kokoelman.\nJos SS18 -näyttelyt ovat opettaneet meille jotain, se, että lausunto korvakorut ovat hyvin ja todella muotiagendalla. Jacquemuksessa mallit pukeutuivat eri värikkäiden kappaleiden sekoitukseen ja seurasivat perässä Dolce -esityksen jälkeen roikkuvien sitruunan ja mandariinikorvakorujen kanssa.\nDolce & Gabbana tappoi korupelin SS18 -näyttelyssään uskomattomilla kappaleilla, jotka ovat saaneet inspiraationsa lukuisista eri esineistä. Puhutaan autoista, kerubeista, vihanneksista, hedelmistä ...\nJuhlistaakseen Angela Missonin 20 -vuotista taloa, suunnittelija julkisti erittäin värikkäitä koruja - olemme pakkomielle.\nICONIC Versace SS18 -näyttelyssä korut ajoittuivat takaisin 90 -luvulle, kun Gianni Versace oli italialaisen muotitalon ruorissa. Ajattele bling -lausekorvakoruja, joissa on sopivat rannerenkaat ja sormukset.\nPunkilla on muodin paluu. Jeremy Scottin pyöräilijäbaleriinien rinnalla Moschinon mallit käyttivät turvatappia, punk-innoittamia koruja.\nToisessa päässä spektrin, jotkut mallit urheilivat erittäin naisellinen, timantti pudota korvakorut häikäisevät Moschino kiitotie.\nSarja oli peitetty sarjakuvapiirtäjien ja -taiteilijoiden työllä, ja koruilla näytti olevan sama vaikutus sarjakuvamaisiin lepakoihin, hämähäkkeihin, banaaneihin ja astronauteihin. Leikkisä ja värikäs.\nGucci SS18 -näyttelyssä oli kyse glitter-, glam- ja 80 -luvun malleista. Luova johtaja Alessandro Michele antoi helminauhoille Gucci -kierre timantti G: llä.\nKokoelma kirkkaita kukkia; gardeniat, unikot, bougainvillea, Badgley Mischkan korvakorut saivat meidät haaveilemaan kesästä.\nViimeaikaisen trendin mukaisesti renkaiden renkaissa renkaissa Tadashi Shojin malleissa oli sormus jokaisessa sormessa.\nYlivoimaisia kukkia, jättiläisiä koiranputkea ja paljetteja ja silkkiturbaaneja. Marc Jacobsin retrohenkiset kappaleet olivat DREAMY 🌸\n#WANGFEST-juhlissa/ muotinäytöksessä mallit käyttivät NYE-innoittamia juhlakruuneja ja niihin sopivia punk-innoittamia koruja, kuten helmikoruja, kaulakoruja ja ketjun muunnelmia.\nShailene Woodley Vanity FairTunnisteet\nShailene Woodley saattaa olla tällä hetkellä Hollywoodin kuumin nouseva tähti - mutta hän melkein lopetti näyttelemisen äkillisen menestyksensä jälkeen Jälkeläiset.Koristelee kantta Vanity Fair Hei...\nCara Delevingnen syntymäpäiväjuhlien kuvat ja julkkisvieraatTunnisteet\nCara DelevingneHänen 25-vuotissyntymäpäivänsä näyttää kaikkien aikojen parhaalta juhlalta, ja toivomme, että olisimme hänen tyttöjoukkueessa.Ollakseni rehellinen, hänellä oli paljon parempi viikonl...\nDraken kotiin murtaudutaanTunnisteet\nOletamme, että jano oli todellinen...Näyttää yhdeltä Drake's monet Naisfanit ovat olleet hänen "pahimmassa käytöksessään" tällä viikolla sen jälkeen, kun hänet pidätettiin murtautumisesta räppäriin...